“O Yau na iSosomi ni Kalou?”—Josefa (Vakatekivu 45)\nWILIKA ENA VOSA Afrikaans Albanian Arabic Armenian Aymara Bengali Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatian Czech Danish Drehu Dutch Efik English Estonian Ewe Finnish French Georgian German Greek Greenlandic Guarani Gujarati Haitian Creole Hebrew Hindi Hmong (White) Hungarian Icelandic Igbo Iloko Indonesian Italian Japanese Kannada Kazakh Kikamba Kikaonde Kikongo Kikuyu Kimbundu Kinyarwanda Kirghiz Kiribati Kirundi Kongo Korean Lingala Lithuanian Luganda Luo Luvale Macedonian Malagasy Malayalam Maltese Marathi Maya Mixe (North Central) Myanmar Nahuatl (Central) Nahuatl (Northern Puebla) Nepali Ngabere Norwegian Nyaneka Nzema Oromo Ossetian Otetela Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ayacucho) Quechua (Bolivia) Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Urdu Vietnamese Wallisian Xhosa Yoruba Zapotec (Isthmus) Zulu vakaViti\nVAKATOTOMURIA NODRA VAKABAUTA | JOSEFA\n“O Yau na iSosomi ni Kalou?”\nDURI tu o Josefa ena nona basenikau ni sa karobo na vanua. De dua a vakaraica tiko na vuniniusawa, so tale na kau vuata kei na tobu senikau. Ni rai yani tai kadua ni bai, e toka mai kina na valenitui i Fero. Vakasamataka mada qo, e voqa toka mai lomanivale nodrau veiqitori na luvena, e vakadredrei Ifireimi tiko na tuakana o Manasa. Raitayaloyalotaka o Josefa na ka e yaco tiko e lomanivale, kei na nona dredrevaki rau tiko na gone o watina. E matadredredre ga qai kila ni sa bau kalougata dina.\nE vakatokayacataki nona ulumatua me o Manasa, kena ibalebale guilecava. (Vakatekivu 41:51) Nona vakalougatataki koya na Kalou e sega ni vakanananu kina vakalevu i vale, se vakananumi ratou na tuakana, tacina kei tamana. E veisau nona bula ena vuku ni nodratou sevaki koya na tuakana. Ratou a mokuti koya, ratou bosea vata me mate, qai volitaki vakabobula vei ira na dauveivoli e gaunisala. Mai na gauna qori, e yaco vua eso na ka vakaloloma. Voleka ni 12 na yabaki nona bobula tiko, dua na gauna a vesu ena iqamu kaukamea qai bala e valeniveivesu. Ia qo sa veiliutaki tiko ena matanitu qaqa o Ijipita me ikarua vei Fero! *\nVica vata na yabaki nona raica o Josefa na kena vakayacori na ka sara ga a parofisaitaka o Jiova. E donumaka tiko o Ijipita na vitu na yabaki e sautu kina ena tatamusuki me vaka a parofisaitaki, qai lewa o Josefa na maroroi ni ka era vo. Rua tale ga na luvena tagane ena gauna qori vei Asenaca na watina. Ia so na gauna e dau vakanananu lesu i vale, vakauasivi na tacina o Penijamini, kei na tamana e daulomana o Jekope ni ratou tiko sara vakayawa. De via kila sa vakacava tu nodratou bula. Rairai vakasamataka tale ga ke ratou sa veisau se sega na tuakana, me ratou biuta na nodratou ivalavala kaukaua, se na ka me cakava me ratou veiyaloni, ratou duavata tale vakavuvale.\nKe yaco na tiko yavavala ena nomu vuvale ena vuku ni vuvu, veinakicataki, se veisevaki, de o tautauvata kei Josefa. Cava eda vulica vei Josefa ena nona qarava nona vuvale?\n“NI LAKO VEI JOSEFA”\nOsooso vakalevu o Josefa e veisiga, salavata kei na toso totolo ni yabaki. Me vaka ga na ibalebale ni tadra i Fero a vakatakila o Jiova, e mai cava na sautu ni kakana, qai dua na veisau levu. Sa sega na kakana! Sega ni dede sa robota na vanua voleka na dausiga. Ia sa tukuna oti na iVolatabu ni na “tu na madrai e Ijipita taucoko.” (Vakatekivu 41:54) Macala ni yaga vei ira na lewe i Ijipita na ka a uqeti kina vakayalo o Josefa me parofisaitaka kei na nona ivakaraitaki vinaka ni dau tuvatuvanaki maqosa.\nNona dau yalomalumalumu o Josefa, e vakayagataki koya tiko ga kina o Jiova\nEra rairai raica na Ijipita nira dinau tu vei Josefa ena vuku ni ka e cakava vei ira, ra vakacaucautaka na maqosa ni nona tuvatuvanaki. Ia e vinakata ga o Josefa me vakacaucautaki na Kalou o Jiova. Nida vakayagataka noda taledi vei Jiova, ena vakalevutaki ena kena ivakatagedegede eda sega ni bau tadra vakadua.\nEra vakila tale ga na lewe i Ijipita na dausiga. Nira tagi vei Fero, e kaya ga vei ira: “Ni lako vei Josefa, ni qai cakava na ka ga e tukuna vei kemuni.” Mani dolava sara o Josefa na lololo era maroroi tu kina na ivovo ni covuata qai volitaka vei ira.—Vakatekivu 41:55, 56.\nIa era kalouca na lewe ni veivanua era tiko voleka. Ratou vakila tale ga na vuvale i Josefa na dausiga ni tara sara yani na vanua yawa o Kenani. Sa qase sara o Jekope, mani rogoca ni tiko mai Ijipita na covuata, mani talai ratou sobu na luvena me ratou lai volivoli mai.—Vakatekivu 42:1, 2.\nE talai ratou na tini na luvena o Jekope, vakavo ga na nona itini o Penijamini. Sega ni guilecava o Jekope na ka a yaco vei Josefa, ni a talai koya duadua me lai raici ratou na tuakana. iOtioti tale ga ni gauna me raici koya kina. Ni ratou lesu i vale na vo ni luvena, ratou sa kauta tiko ga yani na kote rairai vinaka i Josefa sa tauvi dra tu qai kakadresudresu. Na kote qori a lolomataka vua o Tamana ni dau vakademeni koya. Ratou lawakitaki koya me nanuma ni a kanilaki Josefa e dua na manumanu kila.—Vakatekivu 37:31-35.\nE “NANUMA SARA O JOSEFA”\nE yawa toka nodratou ilakolako na luvena me ratou qai yaco i Ijipita. Ratou vakatataro sara ni ratou via voli covuata, qai tukuni me ratou lai raica e dua na ivakalesilesi levu ni matanitu na yacana o Savenaca-panea. (Vakatekivu 41:45) Ratou bau kidava ni qori ga o Josefa? Sega. Eratou kila ga ni kai Ijipita e vakaitutu levu, ena vukei ratou. Me vaka ga na kena ivakarau, ratou “cuva vua ina qele” me ratou vakarokoroko vua.—Vakatekivu 42:5, 6.\nVakacava o Josefa? E kilai ratou vinaka sara ga! Gauna e raica kina ni ratou cuva, e nanuma lesu na gauna e se gone kina. Kainaki ena kena itukutuku ni “nanuma sara o Josefa na nona tadra” uqeti vakalou ni se gone. A tadra ni ratou na cuva vua ena dua na gauna na tuakana, na ka sara ga sa yaco tiko qori! (Vakatekivu 37:2, 5-9; 42:7, 9) Cava ena cakava o Josefa? Ena mokoti ratou se sauma lesu na ka ca a caka vua?\nKila o Josefa ni dodonu me lewai koya vinaka, me kua ni cakava na ka ga e vinakata. Macala ni o Jiova ga e vakavuna na veiveisau vakasakiti era yaco tiko qori. E okati tiko kina na nona inaki. A yalataka ni na dua na matanitu qaqa na kawa i Jekope. (Vakatekivu 35:11, 12) Ena rawa ni tini ca ke ratou se sega ni veisau na tuakana, me ratou se ivalavala kaukaua tiko ga, sega ni dau veinanumi, dau lasulasu tale ga! Ke sega ni lewai koya vinaka o Josefa ena gauna qori, ena rawa ni tini ca tale ga vei rau na tiko mai vale, o tamana kei Penijamini. Vakacava, rau se bula tiko? Nanuma o Josefa me kua ni vakatakilai koya mada, me rawa ni vakatovolei ratou na tuakana me kila na nodratou itovo. De dua ena kila kina na ka e vinakata o Jiova me cakava.\nO na rairai sega ni sotava na ituvaki qori. Ia levu na vuvale nikua era dau veivala, ra veisei tale ga. Gauna e yaco kina eso na ituvaki va qori, rawa ni totolo noda muri lomada se cakava ga na ka eda vinakata. E ka vakayalomatua meda vakatotomuri Josefa, qori na noda saga meda kila na ka e vinakata na Kalou meda cakava. (Vosa Vakaibalebale 14:12) Kua ni guilecava, ni bibi na veiyaloni kei ira na lewe ni noda vuvale, ia e bibi sara na veiyaloni kei Jiova vaka kina na Luvena.—Maciu 10:37.\n“DOU NA VAKATOVOLEI”\nVakatovolei ratou na tuakana o Josefa ena vica na ka, me kila na ivakarau dina ni lomadratou. E vosa vakaukaua vei ratou qai dua e vakadewa tiko vua, beitaki ratou ni ratou yamata vuni. Ratou via taqomaka na kedratou irogorogo, ratou mani vakamacalataka nodratou vuvale, koya e bibi sara o tacidratou gone ni se tiko ga e vale. Saga o Josefa me vunia nona marau. Se bula dina tiko o tacina? Kila sara o koya na ka me cakava tarava. E kaya: “Dou na vakatovolei va qo,” oti sa qai tukuna ni via raici tacina. Oti qori e vakatara me ratou lesu me lai kau mai o tacidratou, ia me tiko laivi mai e dua.—Vakatekivu 42:9-20.\nNi ratou bose vakaveitacini, ratou lecava ni kila vinaka tu o Josefa na ka ratou tukuna tiko, ratou rarawataka na cala levu ratou cakava ena 20 na yabaki sa oti. Ratou kaya: “Tou sa totogitaki sara tu ga qo baleti tacidatou, ni tou a raica nona rarawa ni a vakamasuti kedatou me datou yalololoma vua, ia tou a qai sega ni vakarorogo. Sa rauta me tou mai rarawa va qo.” Kila vinaka o Josefa na ka ratou tukuna tiko qori, e gole tani ga me ratou kua ni raica nona tagi. (Vakatekivu 42:21-24) Ia e kila ni sega ni yalani ga na veivutuni ena nona rarawataka e dua na itinitini ni ka ca e cakava. E vakatovolei ratou tale.\nE vakatalai ratou lesu na kena vo, vesu tiko ga mai o Simioni. E vunitaka tale ga eso na ilavo ena nodratou taga ni kakana. Ratou mani lesu i vale, ratou qai cikevi Jekope me soli Penijamini me ratou lakovata i Ijipita. Ni ratou yaco ga yani i Ijipita, ratou vakaraitaka vakadodonu vei ira na dauveiqaravi i Josefa na ilavo a tawa tu ena nodratou taga ni kakana, ratou bolea me ratou sauma kece na ilavo qori. Talei vei Josefa na ka ratou cakava, ia e sega ni lomavakacegu. Mani sureti ratou ina dua na kana, kinoca dredre nona levu ni marau ni sa raici Penijamini. Oti e laiva me ratou kau kakana lesu i vale, ia a biu lo na nona bilo siliva ena taga i Penijamini.—Vakatekivu 42:26–44:2.\nVia raica o Josefa na ka ena yaco. E tukuna me ratou cicimuri na tuakana kei tacina, me ratou vesu, ratou qai beitaki ni ratou butakoca nona bilo. A kune na bilo ena taga i Penijamini, ratou mani kau lesu kece vei Josefa. Sa na qai kila qo o Josefa na ka dina me baleti ratou na tuakana. E vosa ena vukudratou o Juta. E vakamamasu me ratou lomani, e kaya ni ratou rawa ni bobula kece i Ijipita na le 11. Ia qai kaya o Josefa me ratou lesu kece, me tiko ga mai o Penijamini me nona bobula.—Vakatekivu 44:2-17.\nE vosa mai vu ni lomana o Juta qai kaya: “Sa mate na tuakana erau tina vata, sa qai vo duadua ga o koya, e dau lomani koya o tamana.” A rairai tarai Josefa na vosa qori. E ulumatua tiko o koya vei rau na luvei Jekope kei Raijieli. A mate o Raijieli ni vakasucu oti ga vei Penijamini. Me vakataki tamana ga, e dau vakananumi tinana vakalevu o Josefa. Kena irairai ni qo e dua na vuna e dau lomani Penijamini kina valevu o Josefa.—Vakatekivu 35:18-20; 44:20.\nVakamamasu o Juta me kua ni vesu o Penijamini. E kerea ga me sosomitaki koya. Laurai na levu ni nona rarawa ena ka e tukuna tarava: “Meu na lesu vakacava vei tamaqu ke sega ni tomani au na gonetagane qo? Ena dredre sara ga meu raica me yacovi tamaqu na leqa qo!” (Vakatekivu 44:18-34) Qo sara ga na ivakadinadina ni nona sa veisau. E veivutuni, e vakaraitaka tale ga na levu ni nona kauai, e dauveinanumi qai yalololoma.\nRaica o Josefa ni ratou veivutunitaka dina na tuakana na ka ratou cakava vua\nSega ni qai kinoci koya rawa o Josefa se me rawa ni vuni tale tiko. E vakatalai ira kece nona dauveiqaravi, qai tagi vakadomoilevu, ni rogo sara ina vale vakatui i Fero. Sa qai vakatakilai koya: “O yau ga o Josefa na tacimudou.” Ratou kidroa na tuakana, ia e mokoti ratou qai vosoti ratou vakayalololoma ena ka kece ratou a cakava vua. (Vakatekivu 45:1-15) E vakavotuya o koya na itovo i Jiova ni dau veivosoti vakayalololoma. (Same 86:5) Vakacava, eda dau cakava tale ga qori?\n“O SE BULA TIKO”!\nNi rogoca o Fero na veika e yaco ena vale i Josefa, e tukuna vua me lai tokitaki tamana mai kei na nona vuvale kece i Ijipita. Sega ni dede sa sotavi tamana tale o Josefa. E tagi o Jekope qai kaya: “Au sa vakarau tu qo meu mate, au sa raica na matamu au qai kila ni o se bula tiko.”—Vakatekivu 45:16-28; 46:29, 30.\nA bula tale tiko o Jekope e Ijipita me 17 na yabaki. E bula tiko me vosa vakalougatataki ratou na 12 na luvena. E rua na iwasewase e solia vei Josefa, na ika11 ni luvena, dau soli ga qori vei ira na ulumatua. Ena sucu mai vua na yavusa e rua e Isireli. Vakacava o Juta, na ikava ni luvena, a vosa ena vukudratou na tacina qai vakaraitaka na veivutuni dina? E vakalougatataki tale ga vakalevu: Ena basika ena nona iyatukawa na Mesaia!—Vakatekivu wase 48, 49.\nE qai mate o Jekope ni sa yabaki 147, ratou rere na tuakai Josefa de na veisau na lomana me sauma na ka ratou a cakava vua, ni sa dua tu na iliuliu kaukaua ena vanua. Ia e vakadeitaki ratou ga vakayalololoma. E kila ni inaki i Jiova me ratou toki yani i Ijipita na nona vuvale, me ratou kua ga ni vakasamataka lesu tiko na tacina na ka a yaco. E taroga kina na taro vakasakiti qo: “O yau na isosomi ni Kalou?” (Vakatekivu 15:13; 45:7, 8; 50:15-21) E kila o Josefa ni Turaganilewa yalododonu o Jiova. Ke sa vosoti ratou gona o Jiova, o cei o Josefa me totogitaki ratou tale?—Iperiu 10:30.\nE dau dredre nomu veivosoti? Ena dredre toka ke nakiti na ka ca e caka vei keda. Ia ke vu mai lomada na noda vosoti ira na veivutuni dina, ena wali kina e levu na ituvaki rarawataki, vaka kina na kena eda dau sotava sara ga. Eda na vakatotomuria kina na vakabauta i Josefa kei na ivakaraitaki i Tamana o Jiova ni dauloloma.\n^ para. 4 Raica na ulutaga “Vakatotomuria Nodra Vakabauta” ena Vale ni Vakatawa ni Okosita 1, 2014; Noveba 1, 2014; kei na Feperueri 1, 2015.\nCava eda rawa ni vulica vei ira na tagane kei na yalewa vakabauta era cavuti ena iVolatabu?\nVakatokai Koya na Kalou me “Raluve”\nInoki: “Vakadonui Koya na Kalou”


Vakatauvatani ni kadi ni dinau ni Bitcoin 2018 - Kadi ni dinau ni Bitcoin\nVakatauvatani ni kadi ni dinau ni Bitcoin 2018 Kadi ni dinau ni Bitcoin – Volia na Bitcoin kei na kadi ni sausaumi\nTTW ni kadi ni dinau ni Bitcoin\nVakatauvatani ni kadi ni dinau ni Bitcoin\nKadi ni railesu\nRailesuvi ni Spectrocoin\nRailesuvi ni Cryptopay\nKadi ni cake na dinau ni Bitcoin – e dua na ivakatautauvata ni kadi ni ilavo Crypto\nBitcoin e na ilavo ni Initaneti – kei na dua na kadi ni dinau ni Bitcoin, o rawa ni sauma ena dua na vanua e vuravura raraba ka vakatorocaketaka- se sa ciqomi na kadi ni dinau kei na ilavo ni Crypto ni nomu digidigi. Vata kei ira e dua na bausi ni Bitcoin, sa rawa mo veisautaka me baleta na 95% na veiqaravi kece e dua na baqe matau me vakarautaka talega vei iko.\nVata kei na levu ni duidui ni sa levu na lewa ena nomu na vo ni ilavo kei na e sega ni dua tale. Sai koya oqo na veisiga ni mataka ni veika vakailavo. Marautaka na galala. Kevaka e tiko na nomu taro me baleta na volia e dua na kadi ni Bitcoin, vakadeitaka me ra raica na noda “Na sala me da digitaka” na ikarua ni idusidusielow.\nKadi ni Bitcoin ni Spectrocoin\nKadi ni Bitcoin ni Cryptopay\nKadi ni Bitcoin ni WageCan\nKadi ni Bitcoin ni AdvCash\nKadi ni Bitcoin ni CoinsBank\nKadi ni Bitcoin ni Uquid\nKadi ni Bitcoin ni Xapo\nKadi ni Bitcoin ni Spectrocoin – Pros kei na Cons\n+ Na veimatanitu kece e vuravura raraba okati kina\n+ Apps tiko rawa me baleta na vakayagataki ni talevoni veikauyaki ni Windows talega\n+ Sa vakarautaki tu na kadi ni kabani\n– Sau levu na vakauyaya\n– Ripote ni scam kei na kudru ka vakadonuya\n– Ivakamacala e yali tiko mai na mataveilawa\nKadi ni tawakilai: Io\nKadi ni palasitika: Io\nKadi ni Initaneti: Io\nKadi ni kena isau: Palasitika $9.00/€8.00/£6.00 – Initaneti $0.50/€0.50/£0.50\nKNK: USD, EUR, GBP\nNa icurucuru ni cakacaka tani: 3%\nVakavodoki ni icurucuru: Galala\nVakavula na icurucuru: $1.00/€1.00/£1.00\nKadi ni Bitcoin ni Cryptopay – Pros kei na Cons\n+ Tolu na KNK lelevu (EUR, GBP, USD) sa dodonu me vakadonui taucoko\n+ Sega ni saumi ni vakau na vuravura raraba\n+ Mataveilawa ni vinaka na kena ka rawarawa ni vakayagataki\n– Me baleta walega ni lewenivanua EU\n– Isau cecere cake\n– Na icurucuru ni cakacaka tani\nKadi ni kena isau: Palasitika 15 €/ £/ $ – Initaneti 2.50 €/ £/ $\nKNK: EUR, GBP, USD\nVakavodoki ni icurucuru: 1%\nVakavula na icurucuru: $1\nKadi ni Bitcoin ni WageCan – Pros kei na Cons\n+ Sa vakarautaki tu ena vuqa na veimatanitu ka oka kina o Amerika\n+ Vaqaqa vata kei na kaukauwa na dakuna toso\n+ Sa vakarautaki tu ena USD, EUR, GBP\n+ Parokaramu ni ikuri\n– Na icurucuru ni sau levu na kadi\n– E dredre me kunei ena mataveilawa ni itukutuku\n– Sa ikoya na kadi ni sau lailai rawa mai na ivotavota\nKadi ni tawakilai: Sega\nKadi ni kena isau: Mai na 0.025 BTC\nKadi ni Bitcoin ni AdvCash – Pros kei na Cons\n+ Sega ni dua na icurucuru ni itataqomaki vakavula\n+ MASIA me vaka na ilavo vakarautaki tu\n+ Vakadewataki ni ulu galala cake mai KUSARAWA/SEPA, lutu totolo me baleta na vakadewataki\n– Sega ni dua na apps tu\n– Walega EU na matanitu tokoni\n– Sega ni dua na itukutuku ena ownership na ituvaki vakavale se executives\n– Ena veisiga na iyalayala ena gauna e volivoli me baleta na e vakadeitaki mada ga vei ira era vakayagataka\nKadi ni kena isau: Palasitika $/€ 4.99 (14.99 ni oti na 7 na siga) – Initaneti 1 + 0.99 $/vakailavotaki €\nKNK: EUR, GBP, USD, MASIA\nNa icurucuru ni cakacaka tani: 2.95%\nVakavodoki ni icurucuru: $/€ 0.99 ena dua na cakacaka\nVakavula na icurucuru: Galala\nKadi ni Bitcoin ni CoinsBank – Pros kei na Cons\n+ Dauveivakarautaki crypto All ni in-e dua na bausi, isau kei na bitcoin na kadi ni dinau ni\n+ Yasa ni KNK lelevu na fiat USD, EUR, GBP, sa vakarautaki tu ena MASIA na kadi ni, CHF, AUD, JPY KNK talega kei na vakavuna talega na akaude ni litecoin\n+ E vuqa na veika ni kadi ni yavutaki ena ivakatagedegede ni veivakadeitaki\n– Ownership vereverea ka sega ni mamare ka na veivale tudei\n– Sa vakarautaki tu me baleta walega ni findmypast vei ira era vakayagataka na vakauyaya galala\n– Vakayagataka na isau cecere ena POS kei na ATM\nKadi ni kena isau: Palasitika mai na $14.95 – Initaneti mai na $2.95\nKNK: EUR, GBP, USD, MASIA, CHF, AUD\nNa icurucuru ni cakacaka tani: Mai na 2.5%\nVakavula na icurucuru: $0.95-$2.95\nKadi ni Bitcoin ni Uquid – Pros kei na Cons\n+ Sa vakarautaki tu ena USD, EUR, GBP kei na 40 duidui na altcoins yasa ni bitcoin\n+ Volivoli ni tawayalani na nona bula taucoko ka na ilavotauri ni ATM\n+ E vuqa na digidigi ni vakavodoki\n– E vakayagataki ena mataveilawa ni nodra dravudravua na vosa Vakavalagi\n– Sega ni tiko ena lewe ni Amerika\n– Bulabula na kabani\nKadi ni kena isau: Plasitc $1 – Initaneti $1\nKNK: USD, EUR, GBP kei na 40 duidui na altcoins\nVakavodoki ni icurucuru: 1.5% – 5%\nKadi ni Bitcoin ni Xapo – Pros kei na Cons\n+ Cake na ivakatagedegede ni veitaqomaki\n+ Kaukauwa sara na ituvatuva ni Turaga\n+ Sega ni dua na ulu cake na icurucuru\n– Sa yalani me baleta na vakayagataki ni se sega ni vakadeitaki ena Initaneti kei na vakayagataki ilavo ni POS\n– Xapo tokoni na Segwit2X\n– Lewenivanua o Amerika era vakuwai\nKadi ni Initaneti: Sega\nKadi ni kena isau: Palasitika $20 / € 18 / £13\nNa cava e vinaka duadua Bitcoin na kadi me baleti au?\nNa sala me da digitaka na dodonu ni dauveivakarautaki ni Bitcoin na kadi?\nEra tu e vuqa na kabani kei na ups ni tekivu vakarautaki ni kadi ni dinau ni bitcoin ni nowadays me vaka na cryptocurrencies sa rawata vakalevu na taleitaki.\nEra tu eso na veika ka gadrevi e dua cardholder ni dinau ni bitcoin ni to-be ni na vinakati me vakasaqara ena vakasaqaqara me baleta na dauveivakarautaki vinaka duadua. Na providers ni kadi ni vakatakilai e vuqa vei ira na itukutuku oqo ena nodra veivanua, na veika kece e gadrevi ga me wilika vakavinaka sara. Mai na ituvaki ni itukutuku ni kabani ni koya a solia na kadi.\nNa taucoko ni vakasama tu mai na bitcoin kei na blockchain raraba ni mororoya sai koya na tawaveivakabauti. Vakakina na lomalomaruataka dau vakalevu cake na tamata mai vei ira na kasitama ena industries tale eso na cardholders ni dinau ni bitcoin. O koya gona na providers dodonu vakauqeti nodra veisiga ni mataka ni tamata me ra vakarautaka na legit, nuitaki ni veiqaravi ni.\nVakarautaka na veiqaravi ni\nDau a cabora kina na providers na veiqaravi levu cake sara mai na kena ga e dua na kadi. Sa tu oqo vei keda kece e dua na bausi, Ia me kena ivakaraitaki na Spectrocoin, Cryptopay, CoinsBank, Xapo kece e cici na nodra dui na veisau ni bitcoin bitcoin vakadodonu na volivoli ena nodra mataveilawa ni veivakaukauwataki. Kevaka e sega, sa na vakayagataki me ra taukena tale na cryptocurrencies ni bera ni vakavodoki ira tiko me ra na dui bitcoin ni kadi ni dinau.\nKadi ni dinau ni bitcoin ni AdvCash sa na KNK tolu ni levu na fiat vakataki USD, EUR kei na GBP sa vakadonui kece na dausoli. MASIA e na yani vakawasoma na ilavo, Rusia o ira era na vakayagataka me ra otataka bitcoin ni AdvCash na kadi ni dinau kina era era sa vakatoka na itukutuku ena MASIA.\nKadi ni palasitika kei na initaneti sa ki na makete. E rawa ni vakayagataki na kadi palasitika me baleta ruarua na ilavotauri ni ATM kei na volivoli ena initaneti, sa rawa me vakayagataki walega ena kompiuta na na kadi ni Initaneti. Sa yaga tiko ni bera ni sainitaki cake se cava ena yaco kina na na dauveivakarautaki ena na kadi palasitika se dua walega na digidigi initaneti sa vakarautaki tu.\nEna vuqa ni dauveivakarautaki na kadi ni dinau bitcoin, o ira era vakayagataka e rawa ni ra vakayagataka na veiqaravi ni gauna mada ga e dua na nabavuni ni ivakatakilakila yadudua, e dina ga ni vakayagataki vata kei na limites. Oqo na iyalayala e oka kina e dua ena veisiga, vakavula kei na gauna ni bula taucoko na iyalayala ena ilavotauri se ena gauna e volivoli POS. Kevaka e sega, e raica na iwalewale ni veivakadeitaki ni sa vakayacori ena vakauti ni dua na ivakadinadina ni ivakatakilakila ena e dua na fomu ni e dua na kadi ni ID vakamatanitu kei na dua na ivakadinadina ni itikotiko ka sa rawa ni e dua na bili ni yaga mai na veigauna sa oti 3 ena levu sara na kisi na vula. Na gauna e gadrevi me baleta na veivakadeitaki e rawa ni duidui sara vakalevu, mai ena vica na auwa me io 10 na siga.\nKadi ni dinau ni Bitcoin, ka me ra digitaka na?\nEna vuku ni lawa ka na qai soli vei ira era vakayagataka e Amerika sa vakuwai mai na veiqaravi, vakavo ga ena CoinsBank ka solia tu na veiqaravi ni vakaiyalayala vei lewenivanua o Amerika era.\nSa tara tiko na waqa ni na isau ni kadi palasitika ena isau tale eso, ka sa dau matau na vakauyaya galala, na yaga ni veiqaravi me baleta na 45-70 USD me baleta na digidigi ni vakau vakatotolotaki.\nE vuqa na providers sa smartphone apps tiko me vakadeitaka ni o ira era vakayagataka na lewa nodra veika vakailavo mai na talevoni veikauyaki. Dau iOS kei na kena ivakavakayagataki ni Androids sa vakarautaki tu, Ia na gadreva na katuba talevoni vei ira era vakayagataka me ra vakasaqara tale, me vaka e tiko walega me baleta na tamata ni Spectrocoin.\nKadi ni kena isau kei na kena saumi\nNa isau ni ilavelave ni kadi taumada sa tinadratou mai 5 USD ki na 20 USD vata kei vakatautauvata ni 10 USD. Eso e vakarautaka na kadi walega ni Initaneti, Ia me isau ni walega 0.5 USD.\nEna so na dausoli sa luluqa vakalotu vata kei na kadi e sega penalized ia e vuqa era lavaka e dua na icurucuru tale eso ena nodra malumalumu. O ira era sega ni vakayagataka tiko na sai ira oqo era sa sega ni transacting sara mada ga ena dua na gauna ena rua na yabaki ena kadi ni.\nE rawa na tamata na vakavodoki tiko na kadi kei na vakadewataki ni vakamuri se na vakadewataki ni SEPA me baleta na ilavo me icurucuru wavoki 0.5%-1%. Ena veigauna eso ena vakayagataki wasoma ni lutu, me rawa ni tamata e dodonu me ra vakarorogo tiko ki na iwiliwili kei na levu ni ilavo e vakadewataki mai na akaude ni bausi ki na kadi ni dinau. E tiko e na digidigi mo lavetaka ka vosavosa ni ratou talaca vata kei ira na dausoli ni sausaumi eso me vaka na Skrill, Neteller se PayPal. Eso na kadi ni dinau ni bitcoin, Ia na kena isau e cecere cake mai na kena vakamuri vakadewataki, rawa ni 1% me 5% ena dua na vakayagataki ilavo.\nSa profiting na providers ni kadi ni dinau ni bitcoin ni sa transacting na vakayagataki vata kei na kadi ni. E dina ga ni sa dau sereki na na volivoli ena initaneti, Ia eso beka talega na icurucuru vakaikoya na. Era sa dau ni vakacolati ena yasana kadua ATM. Na ilavotauri ni veiwasewase eke e veiyasai 2-3 USD, sa na ilavotauri veiyasai vuravura 3-4 USD, sa ikoya talega ni rawa na totolo ni lutu na vakayagataki vata kei na wiliwili ni pasede. Kevaka na kena voli se na vakasukai ni ilavo e duidui mai na ilavo ni sega ni tiko ni na akaude kece na dausoli lavaka e dua na totolo ni veisau ni ilavo ikuri ni 3%.\nItukutuku lesu mai dauvolivoli kei na veika a sotava o koya e vakayagataka\nNa veiqaravi vinaka e tekivu ena dua na tabana ni yani vinaka. E dodonu me matata na cava na veiqaravi kei na levu ni ka e sa na kena isau. Vakayagataka mera kunea kina na veiganiti na itukutuku me baleta na veiqaravi e vakarautaka na tamata kina na mataveilawa ni. Vata kei na dua na ituvatuva ni menu ni matata kei na FAQ; yaga e dodonu me oka kina e dua na functionality ni vakasaqaqara ena loma ni sa. Kunea na vakacegu ni kasitama vakalevu vakatau tiko ki na veitokoni vakarautaki tu mai na issuers ni kadi ni dinau ni bitcoin, me vaka na ivakarau ni tikite, Veitalanoa bula qiria na naba.\nEra tu e vuqa na veika e rawa ni solia e dua na dauveivakarautaki ni kadi ni bitcoin me baleta na kena qaravi. Sa vakararavi tu na na bitcoin vinaka duadua o dinau kadi dauveivakarautaki ena nei vakatabakidua na vakayagataki e gadrevi.\nVakatauvatani ni kadi ni Bitcoin\nIVakadewa Na vosa\nDroini e Themient


NAI VAKATEKIVU 46 FOV - A sa lako ko Isireli kei na - Bible Search\nNAI VAKATEKIVU 45 NAI VAKATEKIVU 47\nNAI VAKATEKIVU 46\nSa vakacegui Jekope na Kalou, ka sa lako sobu ki Ijipita ko koya 1-7. A kawa i Isireli era sa lako ki Ijipita, 8-27. Sa la'ki veitata kei tamana ko Josefa; ka vakarautaki ira na veitacini me ra lako vei Fero, 28-34.\n1A sa lako ko Isireli kei na nona kecega, ka yaco ki Pieri-sepa, a sa vakacabora nai soro vua na Kalou i Aisake na tamana. 2A sa vosa vei Isireli na Kalou, e na raivotu e na bogi, ka kaya, I Jekope, i Jekope! A sa kaya ko koya, Koi au saka oqo. 3A sa kaya, Koi au na Kalou, na Kalou i tamamu: kakua ni ko rere ni lako sobu ki Ijipita; ni'u na vakamatanitulevutaki iko maikina. 4Au na lako sobu kei iko ki Ijipita; ia ka'u na kauti iko cake tale vakaidina: ia ena tabaka na matamu ko Josefa e na ligana. 5A sa cavu tu mai Pieri-sepa ko Jekope: ia ko ira na luve i Isireli, era sa kauti Jekope na tamadra, kei na nodra lalai, kei na watidra, e na veiqiqi-ni-tamata ka vakatala ko Fero me kauti koya. 6A ra sa kauta na nodra manumanu, kei na nodra i yau, era a rawata e na vanua ko Kenani, a ra sa lako ki Ijipita, ko Jekope, kei ira kece vata kaya na nona kawa: 7a luvena tagane, kei na makubuna tagane; na luvena yalewa, kei ira na makubuna yalewa, kei na nona kawa kecega, sa kauta vata kaya ki Ijipita.\n8Ia oqo na yacadra na luve i Isireli era sa lako ki Ijipita, ko Jekope kei na luvena: ko Rupeni, na ulumatua i Jekope. 9Ia na luve i Rupeni eratou tagane; ko Enoke, kei Palu, kei Esironi, kei Kamai. 10Ia na luve i Simioni eratou tagane; ko Jimueli, kei Jamini, kei Oati, kei Jakini, kei Soari, kei Saula, na luvena e dua na yalewa ni Kenani. 11Ia na luve i Livai eratou tagane; ko Kerisoni, ko Koaca, kei Mirari. 12Ia na luve i Juta eratou tagane; ko Eri, kei Onani, kei Sela, kei Feresi, kei Sera; ia ko Eri kei Onani erau a mate e na vanua ko Kenani: ia na luve i Feresi erau tagane; ko Esironi, kei Emuli. 13Ia na luve i Isakari eratou tagane; ko Tola, kei Fuva, kei Jopi, kei Simironi. 14Ia na luve i Sepuloni eratou tagane; ko Sereti, kei Eloni, kei Jalieli. 15Ko ira na tagane oqo na luve i Lia, ka vakasucuma vei Jekope mai Petani-erama, kei Taina na luvena yalewa: ko ira vata na luvena tagane kei na luvena yalewa, era lewe tolusagavulu ka tolu.\n16Ia na luve i Kata eratou tagane; ko Sifioni, ko Aki, ko Suni, kei Esiponi, ko Eri, kei Eroti, kei Areli. 17Ia na luve i Aseri eratou tagane; ko Imina, kei Isiva, kei Isivi, kei Piria, kei Sera na ganedratou: ia na luve i Piria erau tagane, ko Eperi, kei Malikieli. 18Ko ira na tagane oqo na luve i Silipa, ko koya ka solia ko Lepani vei Lia na luvena yalewa: ia ko ira oqo sa vakasucuma ko koya vei Jekope, era lewe tinikaono.\n19Na luve i Rejeli, na wati i Jekope: ko Josefa kei Penijamini. 20Ia na luve i Josefa sa sucu e na vanua ko Ijipita, ko Manasa kei Ifireimi, koi rau ka vakasucuma ko Asenaca na luve i Poti-fera na bete mai Oni. 21Ia na luve i Penijamini eratou tagane; ko Pela, kei Pekeri, kei Asipeli, ko Kira, kei Neamani, ko Ei, kei Rosi, ko Mupimi, kei Upimi, kei Ariti. 22Ko ira na tagane oqo era luve i Rejeli, ko ira sa vakasucuma vei Jekope: a tamata kecega era lewe tinikava.\n23Ia na luve i Tani ka tagane, ko Usimi. 24Ia na luve i Nafitalai eratou tagane; ko Jasieli, kei Kuni, kei Jeseri, kei Silemi. 25Ko ira na tagane oqo na luve i Pila, ko koya ka solia ko Lepani vei Rejeli na luvena yalewa; a sa vakasucumi ira oqo ko koya vei Jekope: ko iratou kecega era lewe vitu.\n26Ko ira na tamata kecega ka lako vata kei Jekope ki Ijipita, ka ra taka maivua, era lewe onosagavulu ka ono, ia ka sa vo na watidra na luve i Jekope. 27Ia sa lewe rua na luve i Josefa, erau sa sucu mai Ijipita. Ko ira kece na tamata e na mataqali i Jekope era lako ki Ijipita, era lewe vitusagavulu.\n28A sa talai Juta me liutaki koya vei Josefa, me kauti koya ki Koseni; a ra sa yaco ki na vanua ko Koseni. 29A sa vakarautaka na nona qiqi vakaturaga ko Josefa, ka lako cake me veitavaki kei Isireli na tamana, mai Koseni; a sa vakaraitaki koya vua: a sa mokota na domona, a sa tagi vakadede kina. 30A sa kaya vei Josefa ko Isireli, Me'u qai mate, ni'u sa raica tale na matamu, ka ni ko sa bula tiko. 31A sa kaya ko Josefa vei ira na veitacini, kei na mataqali i tamana, Au na lako cake, ka tukuna vei Fero, ka kaya vua, Ko ira na veitacini, kei na mataqali i tamaqu, ka tiko mai na vanua ko Kenani, era sa lako mai vei au; 32ka ra sai vakatawa ni sipi na tamata; ni ra sa tamata dauvakana manumanu; a ra sa kauta mai na nodra sipi kei na nodra pulumokau, kei na nodra ka kecega. 33Ia ni sa kacivi kemudou ko Fero, ka vaka, A cava dou sa daukitaka? 34dou qai kaya, Keitou na nomuni tamata keitou sa dauvakana manumanu, ni keitou a gone ka yacova na gauna oqo, koi keitou, ko ira talega na neitou qase: mo dou tiko kina mai na vanua ko Koseni; ni ra sa ka vakasisila vei ira na kai Ijipita na tamata kecega sa dauvakana sipi.


Na Vale ni Vakatawa (iTabataba e Vulici) | Me 2020\nWILIKA ENA VOSA Abua Acholi Afrikaans Albanian Altai Alur American Sign Language Amharic Amis Arabic Armenian Armenian (West) Assamese Aukan Aymara Azerbaijani Azerbaijani (Cyrillic) Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Boulou Bulgarian Cakchiquel (Western) Catalan Cebuano Changana (Mozambique) Chavacano Chichewa Chiga Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Cibemba Cinamwanga Cinyanja Croatian Czech Damara Dangme Danish Digor Douala Drehu Dutch Edo Efik English Estonian Ewe Fante Finnish Fon French Ga Garifuna Georgian German Gokana Greek Greenlandic Guadeloupean Creole Guarani Gujarati Gun Haitian Creole Havu Hebrew Herero Hiligaynon Hindi Hiri Motu Hmong (White) Hungarian Iban Ibinda Icelandic Idoma Igbo Igede Iloko Indonesian Isoko Italian Italian Sign Language Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kikamba Kikongo Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisonge Kituba Kongo Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Lari Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malay Malayalam Maltese Mam Mambwe-Lungu Manyawa Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Niuean Norwegian Nsenga (Zambia) Nyaneka Nyungwe Nzema Okpe Oromo Otetela Palauan Pangasinan Papiamento (Curaçao) Persian Pidgin (West Africa) Polish Ponapean Portuguese (Brazil) Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Rutoro Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Swahili (Congo) Swati Swedish Taabwa Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zulu vakaViti\n“Au dau mamadua,” e kaya o Sera, * “au dau beci au tu ga. Au sega ni rawata na veimaliwai kei ira era dau yalototolo. Ia au lomavakacegu niu veimaliwai kei na dua e yalomalua, e yalomalumalumu. Au rawa ni tukuna vua na noqu rai kei na noqu leqa. Qori na ka era kilai kina na noqu itokani.”\nNa ka e tukuna o Sera e dusia nira na taleitaki keda e levu nida yalomalua. Na itovo qori e taleitaka o Jiova. E vakamasuti keda na nona Vosa: “Moni vakaisulu ena . . . yalomalua.” (Kolo. 3:12) Na cava na yalomalua? Sala cava e vakaraitaka kina o Jisu na yalomalua? E vakamarautaki keda vakacava na itovo qo?\nNA CAVA NA YALOMALUA?\nEda rawa ni yalomalua ke da dau veiyaloni. O koya e yalomalua ena dau yalovinaka vei ira eso tale, ena vakaraitaka tale ga na yalomalua kei na lewa vinaka ni dredre na ituvaki.\nNa yalomalua e ivakaraitaki ni yaloqaqa. Na vosa vaKirisi ni “yalomalua” e dusia na kena vakamanoataki e dua na ose kila. E se tiko ga na kaukaua ni ose, ia e vakavulici tiko ga me lewa vinaka. E va tale ga qori noda vakaraitaka na yalomalua. Eda qarauna na itovo ca da qai veiyaloni tiko ga.\nDe dua eda na kaya, ‘Au sega ni dau yalomalua.’ Eda bula ena vuravura e levu kina na veivala kei na yalototolo. E ka ni sasaga toka meda vakaraitaka na yalomalua. (Roma 7:19) E vinakati gona na sasaga meda bucina na itovo qori. Ia ena vukei keda na yalo tabu i Jiova. (Kala. 5:22, 23) Na cava meda saga kina meda vakaraitaka na yalomalua?\nEra dau taleitaki na yalomalua. Me vakataki Sera sa cavuti oti, eda vinakata meda veimaliwai kei ira na yalomalua. E ivakaraitaki vinaka sara o Jisu ni dau yalomalua, e yalovinaka tale ga. (2 Kor. 10:1) Eso mada ga na gone era sega sara ga ni kilai Jisu, ia era vinakata mera toro volekati koya.—Mari. 10:13-16.\nE yaga vei keda kei ira eda dau veimaliwai na yalomalua. Ke da yalomalua, eda na sega ni cudru totolo se yalototolo. (Vkai. 16:32) Eda na sega ni vakararawataka e dua, vakabibi e dua eda lomana. Ena sega ni ora na lomada. E yaga tale ga vei ira eda veimaliwai nida lewa vinaka na lomada kei na noda itovo, eda sega kina ni vakararawataki ira.\nIVAKARAITAKI UASIVI NI YALOMALUA\nE levu na itavi bibi e qarava o Jisu, e osooso tale ga, ia e dau yalomalua vei ira e levu. Levu ena gauna ya era oca, era bikai tu ena icolacola bibi ra qai vinakata mera vakacegui. Ena vakacegui ira mada ga na ka e tukuna vei ira o Jisu: “Ni lako mai vei au . . . niu yalomalumalumu, au yalomalua tale ga”!—Maciu 11:28, 29.\nEda na vakaraitaka vakacava na yalomalua me vakataki Jisu? Meda vulica ena Vosa ni Kalou nona dau veimaliwai o Jisu kei na ka e cakava ni dredre na ituvaki. Nida donuya na ituvaki e vakatovolei kina na noda yalomalua, eda saga meda muria na ivakaraitaki i Jisu. (1 Pita 2:21) Dikeva mada e tolu na ka e uqeti Jisu me yalomalua.\nE yalomalumalumu o Jisu. E tukuna o Jisu ni “yalomalumalumu, [e] yalomalua tale ga.” (Maciu 11:29) Na iVolatabu e cavuti rau vata na itovo qo ni veisemati vinaka na yalomalua kei na yalomalumalumu. (Efeso 4:1-3) Na cava eda kaya kina qori?\nNida yalomalumalumu, eda na sega ni cudruvaka totolo na ka era tukuna eso me baleti keda. Na cava e cakava o Jisu nira vakalewai koya eso ni “daukana” qai “daugunu waini”? E vakaraitaka ena ka e cakava ni sega ni dina qori, e tukuna tale ga ni “kilai na vuku ena ka e cakava.”—Maciu 11:19.\nVakacava ke dua e vakalewa na nomu isususu, nomu vanua, ke o yalewa se tagane. O na vosa ena yalomalua? E kaya o Peter, e dua na qase ni ivavakoso e Sauca Aferika: “Ni votivoti vei au na ka e tukuna e dua, au dau taroga, ‘Na cava ena cakava o Jisu?’” E kuria: “Au vulica meu kua ni yalototolo.”\nE kila o Jisu na noda malumalumu. E dau vinaka na nodratou inaki na tisaipeli i Jisu. Ia ni tiko na nodratou malumalumu, eso na gauna eratou sega ni cakava na ka e dodonu. Kena ivakaraitaki, ena bogi ni bera ni mate o Jisu, eratou sega ni yadra vata tiko kei Jisu o Pita, Jemesa, kei Joni me vaka e kerea. E kila o Jisu na vuna eratou moce kina, ni kaya “e gu na yalo, ia sa malumalumu ga na yago.” (Maciu 26:40, 41) Ni kila o Jisu na nodratou malumalumu, sa rauta me sega ni cudruvi ratou na nona yapositolo.\nO Mandy, e dua na tacida yalewa dau vakalelewa. Ia qo e saga me vakatotomuria na yalomalua i Jisu. E kaya, “Au saga meu nanuma tiko nida sega ni uasivi, ia meu kauaitaka ga na nodra itovo vinaka me vaka e dau cakava o Jiova.” Vakacava ena uqeti iko na ivakaraitaki i Jisu mo yalomalua tiko ga vei ira eso tale?\nE nuitaki Jiova o Jisu. E vosota o Jisu na veika tawadodonu ni tiko e vuravura. Levu e cala na ka era nanuma me baleti koya, e beci, e vakararawataki tale ga. Ia e yalomalua tiko ga ni “vakanuinui . . . vei koya e dau lewa vakadodonu.” (1 Pita 2:23) E kila o Jisu ni na vukei koya na Tamana vakalomalagi me vosota, ena totogitaki ira tale ga era vakararawataki koya ena kena gauna donu.\nKe da cudruvaka ni caka vei keda na ka tawadodonu, ena rawa ni tini ca. Oya na vuna e tukuna kina na Vosa ni Kalou: “Ni sega ni kauta mai na yalododonu ni Kalou na cudru ni tamata.” (Jeme. 1:20) Ke tiko na vuna vinaka eda cudru kina, ena rawa ni vakacalai keda tale na noda malumalumu.\nE dau nanuma tu o Cathy, e dua na tacida yalewa mai Jamani, ‘Ke o sega ni cakava e dua na ka, ena sega ni dua e kauai kina.’ Ia e veisau na nona rai ni vulica me nuitaki Jiova. E kaya: “E sega tale ni vinakati meu cakava e dua na ka. Au sa rawa ni yalomalua, niu kila ni na qai vakadodonutaka o Jiova na ka kece e vuravura.” Ke caka vei iko na ka tawadodonu, ena uqeti iko tale ga nona nuitaki Jiova o Jisu mo yalomalua tiko ga.\n“ERA MARAU NA YALOMALUA”\nE yaga vakacava na yalomalua ena ituvaki dredre?\nE vakamacalataka o Jisu ke da via marau, e bibi meda yalomalua. E kaya: “Era marau na yalomalua.” (Maciu 5:5) Dikeva na sala e yaga kina na yalomalua ena ituvaki qo.\nEna vinaka kina na vakawati. E kaya o Robert, e dua na tacida mai Ositerelia: “E levu na vosa mosimosi au dau cavuta vei watiqu, ia au sega ni nakita. Niu vosavosataki koya ena cudru, au na tini veivutunitaka ga. E ca sara ga vei au niu vakararawataki koya.”\n“Eda dau tarabe kece” ena ka eda tukuna, na vosa mosimosi gona ena vakaleqai rau na veiwatini. (Jeme. 3:2) Ena gauna va qori, nida yalomalua eda na sega ni cudru totolo kina, eda na lewa vinaka tale ga na ka eda tukuna.—Vkai. 17:27.\nE sasaga o Robert me vakaraitaka na yalomalua kei na lewai koya vinaka. Na cava e yaco? E kaya: “Nikua, ni keirau duiyaloyalo, au dau saga meu vakarorogo vinaka, vosa vakamalua, au sega ni vinakata meu cudru. Sa vinaka sara na neirau veimaliwai vakaveiwatini.”\nEda na veimaliwai vinaka kina. O ira na yalototolo ena sega ni levu na nodra itokani. Ia na yalomalua ena uqeti keda meda “maroroya” na ivau ni “veiyaloni.” (Efeso 4:2, 3) E kaya o Cathy, sa cavuti oti mai, “E sega ni dau rawarawa meda veimaliwai vinaka kei na so tale. Ia niu yalomalua, au na marautaka noqu veimaliwai.”\nEda na lomavakacegu kina. Na iVolatabu e sema na “vuku mai cake,” na yalomalua, kei na vakacegu. (Jeme. 3:13, 17) O koya e yalomalua e dau “yalovinaka.” (Vkai. 14:30) E sasaga o Martin me vakaraitaka na yalomalua. E kaya, “Nikua, au sa yalorawarawa vakalevu, au sega ni usuraka ga na noqu rai, dua na ka na noqu marau kei na lomavakacegu.”\nDe dua ena sega ni rawarawa meda vakaraitaka na yalomalua. E kaya e dua na tacida tagane: “Meu tukuna na ka dina, me yacova mai nikua, au dau yalokatakata ena so na gauna.” Ia o Jiova e uqeti keda meda vakaraitaka tiko ga na yalomalua. O koya ga ena vukei keda ena noda sasaga. (Aisea 41:10; 1 Tim. 6:11) Ena ‘vakacavara nona vakarautaki keda’; ena ‘vakaukauataki keda’ tale ga. (1 Pita 5:10) Me vaka na yapositolo o Paula, toso na gauna eda na vakatotomuria na “yalovinaka kei na yalololoma i Karisito.”—2 Kor. 10:1.\nw20 Me t. 17-19


The Fiji Times » Veika mo na namaka\nVeika mo na namaka\n26 March, 2018, 11:17 am\nUpdate: 11:17AM EDA a wilika tiko mai na macawa sa oti na veika meda nanamaki ni sa buki e dua na veiwekani vou ena nodrau mai vau ka tauyavutaka e dua na vuvale vou e dua na turaga kei na dua na marama. Ni wiliwili sara yani.\nLima: Na sotavi ni gagadre vakayago. Oqo e tara na gauna ni veiyacovi se tikovata ni veiwatini.\nE levu na cauravou kei na goneyalewa era a maroroi ira mai vakabalavu me rawa ni ra qai lai veiyacovi kei watidra ni oti na nodra vakamau. Me vaka ni dua tu na ulutaga ni veitalanoa na veiyacovi e na bula ni cauravou kei na goneyalewa, sa mani buli cake na nanamaki ki na gauna talei oya.\nIa ni lai oti na imatai ni veiyacovi ka sa sega ni qai vakilai ni se vo e dua tale na ka talei, sa vaka e lai luluqa mai na draki talei ka a namaki vakadede yani. E so sa sega ni vaka e lai lomadra me ra veiyacovi ka so e vaka e ka ni voraki vei ira.\nE na uasivi me veitalanoataki vakavinaka ka vakasavasava na tikina oqo ka ni dua na ka bibi e na noda bula vakaveiwatini na veiyacovi. Oqo e dua na ka me marautaki vei kemudrau ruarua ka me kakua ni vakatara tiko ga e dua ka sega ni via meke o koya na kena ikarua.\nNa veiyacovi e ka Vakalou ka savasava vakaoti ni vakayacori e na loma ni vakamau. E dau kena icavucavuti ni veiwatini e bulabula ka daumaka nodrau bula ni veitaleitaki vakayago e na marautaki ni veiyacovi, e na daumaka tale ga nodrau veimaliwai vakaveiwatini.\nE levu na veiwatini e druka nodra bula ni veiyacovi, era tini e na kavoro ka ni ra vaqara e so tale na vanua era nanuma ni ra vakacegui vakavinaka kina. Na gauna ga o sogosogo kina vua na watimu e na buturara ka a dodonu me vakacegui kina, sa na vakasaurarataki me vakararai ki na tikina tani.\nIa kevaka e dua o iko o dau vakasaurarataka na watimu mo drau veiyacovi, sa na uasivi mo veisautaka ka rokovi watimu. Kilai koya vakavinaka baleta drau sega ni tautauvata. De gadreva ko koya me vakacegu mada vakalailai, ia e na sega ni dede e na vinakata nomu veitokani e na ka vata ga o gadreva tiko. Oya na veivakarautaki ni Kalou vei kemudrau ruarua me vaka na ituvatuva ciqomi e vonoti koto e nomudrau dui bula.\nOno: Nomudrau veiba ka tini vagauna e na veivala.\nNi da se qai veivosaki voli, eda vatavatairalagotaka noda bula vakawati me daumaka ka gauna ni marau ka sega ni bau cila mai kina vakalailai noda nanamaki ni da na dau veiba ka veiletitaka vakaveiwatini e vuqa na ka.\nE na gauna sa yaco kina na imatai ni vica na veiba, tau na vosa bibi ka lako sara e so na iroba, e vaka e da kidacala ka ni oya e dua na draki a da sega sara ga ni namaka mai ni na mai yaco. Ni sega ni vakatulewataki vakavinaka na veileqa vakaoya, sa buroro sara mai lomada ni na sega ni dede na noda bula vakawati ni sa tekivu tu vaka oya e na veiba.\nIa e na yaga me matata ni veiwatini kece e vuravura e tiko na gauna eda duidui kina vakaveiwatini ka tubu na veiba se na tau ni so na vosa kaukauwa. Au kila tiko e so na veiwatini era a vakaciriloloma mai nodra itekitekivu ka da nanuma ga ni sega ni dua na ka e ra veiba kina, ia e muri, sa lai yaco me kavoro nodra vakawati.\nMe da dau ciqoma ni tiko na gauna e tubu kina na ua codro e na noda vakawati, e na uasivi me da vakaceguya sara mada kina na yaloda e na veika eda via talaucaka. Ia ni sa ruru, me da qai veivosovosoti ka da tovolea me da vakacakuleya se cava na vu ni codro ka da vakadeuca tale ga se sala cava e rawa ni levei kina.\nE vinaka na veiba ni ivakaraitaki ni bula, ia me kakua ni vakalaivi me sa mani lai veivakacacani sara ka vorolaki kina nomudrau waqa. Ni sa lai dede vakalailai na toso, sa drau na qai matau ga mai e na kena sokotaki na nomudrau waqa me veiraurau vinaka kei na taba ni cagi cava ga e liwa mai. Oya e taura na gauna ka sa ikoya e vakaibalebale kina na vakawati me ka ni bula taucoko.\nVitu: Daru sega ni taucoko sara vakaoti.\nE na gauna eda se qai veivosaki voli kina, eda nanuma ni da sa taucoko sara tu ga ka sai koya oya na ka e vinakati keda kina na watida. Eda sega ni rawa ni vakamelea tale ga e dua na ka e na bula ni watida ka da nanuma ni ra sa taucoko tu vakaoti.\nIa e na loma ni vakawati, eda sa qai lai liaca ni koto e dua na tama ni veicalati levu e na ka e da a nanuma mai kei na ka dina eda sa qai mai sotava. E sega ni taucoko vakaoti na watida me vaka na ka eda a nanuma taumada, ka vakalewai keda tale ga ko watida e na levu ni noda malumalumu. Kena ibalebale ni da sega tale ga ni taucoko.\nEso na ka eda a namaka me ra na dau cakava na watida e na nodra vakasaqa kei na nodra qaravi keda e sega ni vaka na lomada, ia na veika era namaka mai vei keda e sega tale ga ni da qarava rawa. Sa qai mai tu yani na duidui lelevu, ni veicalati na veika eda namaka mai kei na veika e mai sotavi.\nSa qai tu tale na duidui ni noda ivakarau ni bula e na veika e da vakasamataka se vinakata. Eda lomaleqa se na toso vakacava na bula vakawati ke sa vaka tu oya na titobu kei na rabailevu ni noda duidui.\nOya sara tale ga na inaki ni vakawati.\nMe daru kauta vata mai na nodaru duidui ka daru tovolea me daru vakaduavatataka e na loma ni nodaru vakawati me tekivu oqo ka lako yani. Oya na ka vuni Vakalou me baleta na vakawati ka mai vakaseyavutaki noda duidui ni da sa vakatitobutaka noda veilomani, veirokovi ka veitaleitaki vakaveiwatini e na gauna taucoko e da na bula voli kina.\nAu sa laiva toka na vitu nai ulutaga oqo me vukei kemuni na sa qai vakawati vou, ia me sa nomuni ivukevuke tale ga na vakawati dede mai e na nodra vakasalataki ko ira era qai vodo bera mai.


O na Vakamarautaka Vakacava na Kalou?\nEDA vakamarautaka vakacava na Kalou? E rawa beka meda solia vua e dua na ka?— E kaya o Jiova: “Sa noqu ga na pulumokau kila kecega mai na veikau.” E kaya tale ga: “Sa noqu na siliva, ka sa noqu na koula.” (Same 24:1; 50:10; Akeai 2:8) Ia, e dua na ka e rawa nida solia vua na Kalou. Na cava oya?—\nE vakatarai keda o Jiova meda digitaka se eda via qaravi koya se sega. E sega ni vakasaurarataki keda meda cakava na ka e vinakata. Daru tovolea ni raica mada na vuna e buli keda kina na Kalou meda dui digitaka ga se eda via qaravi koya se sega.\nO rairai kila beka na matakau e yavalata na misini na robot. E buli na misini oqo me cakava na ka ga e vinakata o koya e bulia. E sega ni rawa ni vakataulewa na matakau e yavalata na misini oya. Ke a rawa ni buli keda o Jiova meda vaka na robot. Ke a rawa ni buli keda meda cakava ga na veika e vinakata meda cakava. Ia e sega ni cakava na Kalou oya. O kila na vuna?— E so na iyaya ni vakatatalo era vaka na robot. Ni o tabaka na kena bulukau se vakasaribariba, e cakava ga na ka e nakita o koya e bulia. O sa bau raica e dua na iyaya ni vakatatalo vaka oya?— So na gauna eda sa sega tale ni taleitaka na iyaya ni vakatatalo e cakava tiko ga na ka e nakiti me cakava. Na Kalou e sega ni vinakata meda talairawarawa vua baleta nida vaka na robot se da vakasaurarataki meda qaravi koya. E vinakata ga o Jiova meda qaravi koya baleta nida lomani koya da qai vinakata meda talairawarawa vua.\nNa cava e sega ni buli keda kina na Kalou meda vaka na “robot” oqo?\nE raica vakacava na Tamada vakalomalagi na noda vinakata meda talairawarawa vua?— Tukuna mada vei au se rau raica vakacava na nomu itubutubu na nomu ivakarau?— E kaya na iVolatabu ni “gone vuku sa vu ni reki vei tamana: ia na gone lialia sa vu ni rarawa vei tinana.” (Vosa Vakaibalebale 10:1) O bau vakila ni rau marau o tinamu kei tamamu ni o cakava na veika erau vinakata?— Ia vakacava ke o talaidredre vei rau?—\nO rawa vakacava ni vakamarautaki Jiova kei rau na nomu itubutubu?\nDaru vakasamataka mada na Tamada vakalomalagi, o Jiova. E dau vakaraitaka vei keda na sala meda vakamarautaki koya kina. Vakacava mo cega mada nomu iVolatabu ena Vosa Vakaibalebale 27:11. E vosa tiko vei keda na Kalou ni kaya: “Mo vuku, na luvequ, ka vakamarautaka na lomaqu, me dua na vosa me’u tauca vua sa beitaki [se, “vakalialiai,” NW] au.” O kila na ibalebale ni nona vakalialiai e dua?— E rawa ni vakalialiai iko e dua ni dredrevaki iko ena nona kaya ni o sega ni rawa ni cakava na ka o kaya o rawa ni cakava. E vakalialiai Jiova vakacava o Setani?— Daru raica mada.\nNanuma ni daru a vulica ena Wase 8 ni ivola oqo ni o Setani e vinakata me rogo, e vinakata tale ga me talairawarawa vua na tamata. E kaya o Setani nira qaravi Jiova ga na tamata baleta ni yalataka vei ira o Jiova na bula tawamudu kevaka era qaravi koya. E bolea na Kalou o Setani ni sa rawai rau oti o Atama kei Ivi me rau talaidredre vei Jiova. E tukuna vua na Kalou: ‘Era qaravi kemuni tiko na tamata baleta nira rawa ka tiko vei kemuni. Vakatarai au mada, au na rawa ni moici ira mera talaidredre vei kemuni.’\nE bolei Jiova vakacava o Setani ni rau sa valavala ca o Atama kei Ivi?\nDina ni sega ni volai na veivosa oqori ena iVolatabu. Ia nida wilika na itukutuku kei Jope, e laurai kina ni a tukuna e dua na ka vaka oya vua na Kalou o Setani. E bibi vei rau ruarua o Jiova kei Setani na nona yalodina se sega o Jope. Daru cega mada na nodaru iVolatabu ena Jope wase 1 kei na 2 me daru raica kina na ka e yaco.\nE vakaraitaka na Jope wase 1 ni a tu mai lomalagi o Setani ena gauna era lako kina na agilosi vei Jiova. A tarogi Setani o Jiova: ‘O lako mai vei?’ E sauma o Setani ni a tu mai vuravura. Mani taroga o Jiova: ‘O bau raica na nona qaravi au o Jope kei na nona dau caka dodonu?’—Jope 1:6-8.\nSega ni bera nona kaya o Setani: ‘E qaravi kemuni tiko ga o Jope baleta ni se sega ni sotava na veika dredre. Kevaka o ni sega ni taqomaki koya o ni qai sega ni vakalougatataki koya, ena vosavakacacataki kemuni.’ E sauma o Jiova: ‘Sa vinaka, Setani, cakava vua na ka ga o vinakata, ia kua ga ni vakamavoataki koya.’—Jope 1:9-12.\nNa cava e qai cakava o Setani?— E uqeti ira e so mera butakoca na bulumakau kei na asa nei Jope, ra qai vakamatei ira tale ga na kedra ivakatawa. E tibi na liva qai vakarusa vakadua na nona qelenisipi kei ira na kedra ivakatawa. Era lako tale ga mai e so ra qai butakoca na nona kameli kece ra qai vakamatei ira na kedra ivakatawa. Me kena iotioti, e vakavuna o Setani me liwa mai e dua na batinicagi qai vakabalea na vale eratou tiko tinitini kina na luve i Jope qai vakamatei iratou kece. Ia e yalodina tiko ga o Jope ena nona qaravi Jiova.—Jope 1:13-22.\nNi raici Setani tale, e vakaraitaka vua o Jiova ni se yalodina tiko ga o Jope. E kaya o Setani: ‘Kevaka oni vakatara meu vakamavoataka na yagona, ena vosavakacacataki kemuni o koya.’ E vakatara o Jiova me vakamavoataka na yago i Jope, ia me kua ga ni vakamatei koya.\nNa cava soti e vosota o Jope, kei na cava e marau kina na Kalou?\nE vakavuna o Setani me tauvi karokaro lelevu na yago taucoko sara i Jope. Ena ca ni kena iboi, e sega ni dua e via tiko volekati koya. E bau tukuna tale ga vei Jope o watina: “Vosavakacacataka na Kalou, ka mo mate ga.” Eratou mai sikovi Jope o iratou na kaya ni ratou nona itokani, ia sa qai rarawa ga vakalevu o Jope baleta ni ratou kaya ni rairai sauti koya na veika ca e cakava. Dina ga ni kaukaua sara na veivakararawataki e vakavuna o Setani me tarai Jope, e yalodina tiko ga o Jope ena nona qaravi Jiova.—Jope 2:1-13; 7:5; 19:13-20.\nNa cava o nanuma, e raica vakacava o Jiova na yalodina i Jope?— E marautaka, baleta ni rawa kina ni tukuna vei Setani: ‘Raici Jope! E lomana dina me qaravi au.’ O na vakataki Jope beka, me rawa kina vei Jiova me cavuti iko mo ivakaraitaki e vakalasui kina o Setani?— E ka dokai dina na noda vakalasui Setani ena nona kaya ni rawa ni vagolei keda tani mai na noda qaravi Jiova. E raica tale ga vaka oya o Jisu.\nE sega ni bau vakatarai Setani na Qasenivuli Levu me vakamuai koya me cakava na ka e sega ni dodonu. Vakasamataka mada na nona marautaka o Tamana na ivakaraitaki vinaka i Jisu! E rawa ni cavuti Jisu o Jiova ena nona sauma vei Setani: ‘Raici Luvequ mada! E yalodina tiko ga baleta ni lomani au!’ Vakasamataka tale ga na nona marautaka o Jisu na nona vakamarautaki Tamana. Na marau oya e vakavuna me vosota kina o Jisu na nona vakamatei ena kaunirarawa.—Iperiu 12:2.\nO bau vinakata tale ga mo vakataki koya na Qasenivuli Levu mo vakamarautaki Jiova?— Vulica tiko ga na veika e vinakata o Jiova mo cakava, qai vakamarautaki koya ena nomu cakava sara ga na veika oya!\nWilika na veika e cakava o Jisu e vakamarautaka na Kalou kei na veika meda cakava tale ga o keda, ena Vosa Vakaibalebale 23:22-25; Joni 5:30; 6:38; 8:28; kei na 2 Joni 4.\niMeli iMeli O na Vakamarautaka Vakacava na Kalou?


NA TIKO MAI NA LEKUTU 4 FOV - A sa vosa vei Mosese kei - Bible Search\nNA TIKO MAI NA LEKUTU 3 NA TIKO MAI NA LEKUTU 5\nNA TIKO MAI NA LEKUTU 4\nA nodra yabaki na Livai me ra qarava kina na vale i sulu ni veitavaki, 1-3. A nodra i kaukau na luve i Koaca, 4-15. Ai tavi i Eliesa, 16. A nodra i kaukau na luve i Kerisoni, 21-28. A nodra i kaukau na luve i Mirari, 29-33. A kedrai wiliwili na luve i Koaca, 34-37; kei na luve i Kerisoni, 38-41; kei na luve i Mirari, 42-49.\n1A sa vosa vei Mosese kei Eroni ko Jiova, ka kaya, 2Mo drau wilika na luve i Koaca maivei ira na Livai, e na nodra veimataqali, me vaka na veivuvale ni nodra qase, 3ko ira era sa yabaki tolusagavulu, ka toro cake me yacovi ira sa yabaki limasagavulu, o ira kece era sa yaga e na cakacaka ni vale ni veitavaki.\n4Oqo na nodra i tavi na luve i Koaca e na vale ni veitavaki: na ka tabu sara. 5Ia ni sa vakarau lako nai vavakoso, me qai curu ko Eroni kei na luvena, ka luvata nai sogo, ka ubia kina na kato ni vunau: 6ka tevuka ki delana na kuli ni babale sai ubi e cake, ka me dua nai ubi pelu taucoko me kenai ubi, ka daramaka na kenai vua. 7Ia me ra tevuka e dua nai ubi pelu ki dela ni tepeli ni madrai dauraici, ka viritu kina na kena dari, kei nai taki, kei na sedre, kei na bilo me kenai livilivi: ia na madrai dauraici me sa tutu ga kina: 8me ra qai tevuka e cake e dua nai ubi kulakula, ka ubia talega e na kuli ni babale, ka daramaka kina na kenai vua. 9Me ra qai kauta e dua nai ubi pelu, ka ubia nai tutu-ni-cina, kei na kena veicina, kei nai koti-ni-cina, kei na dari ni de-ni-cina, kei na kena bilo kecega ni waiwai, era kitaka kina na kena cakacaka: 10ia me ra qai solega vata kei na kenai yaya kecega ki na dua nai sole kuli ni babale, ka savenaka ki nai vua. 11Ia me ra tevuka e dua nai ubi pelu ki dela ni cabocabo sa koula, ka ubia e nai ubi kuli ni babale, ka daramaka na kenai vua: 12me ra qai kauta nai yaya kecega ni cakacaka era cakacaka kina e na vale tabu, ka viria ki na dua nai sole pelu, ka ubia e nai ubi kuli ni babale, ka savenaka ki nai vua. 13Me ra qai kauta tani na dravusa mai nai cabocabo-ni-soro, ka tevuka kina nai ubi lokaloka: 14ia me ra viritu kina na kenai yaya kecega, era dauqarava kina, io na dari ni de-ni-buka, na qila ni lewe ni manumanu, kei nai sivi, kei na peseni, nai yaya kecega ni cabocabo-ni-soro; me ra qai ubia kece e na dua nai ubi kuli ni babale, ka daramaka na kenai vua. 15Ia ni ratou sa ubia oti na vale tabu, kei nai yaya kecega ni vale tabu, ko Eroni kei na luvena ni sa vakarau lako nai vavakoso; me ra qai toro mai na luve i Koaca me ra colata yani: ia me ra kakua ni tara e dua na ka tabu, de ra mate. Oqo na nodra i colacola na luve i Koaca mai na vale ni veitavaki.\n16Ia nai tavi i Eliesa, na luve i Eroni na bete, na waiwai ni cina, kei na kau boi vinaka me vakamai, kei nai madrali laukana sa caka tikoga, kei na waiwai mei lumu, me vakaraica talega na vale ni kalou taucoko, kei na ka kecega sa tu kina, e na vale tabu, kei na kenai yaya.\n17A sa vosa vei Mosese kei Eroni ko Jiova, ka kaya, 18Drau kakua ni muduka tani na veimataqali ni nodra veivuvale na luve i Koaca maivei ira na Livai: 19ia drau kitaka vakaoqo vei ira, me ra bula ga, me ra kakua ni mate, ni ra sa torova na ka tabu sara: Me curu mada ko Eroni kei rau na luvena, ka lesia na nodra i tavi yadua kei na nodra i kaukau: 20ia me ra kakua sara ni curu kina me raica ni sa ubi tiko na ka tabu, de ra mate.\n21A sa vosa vei Mosese ko Jiova, ka kaya, 22Mo wilika talega na luve i Kerisoni, me vakaveivuvale ni nodra qase, ka vakamataqali; 23ko ira sa tolusagavulu na nodra yabaki ka levu cake, ka yacovi ira sa limasagavulu na nodra yabaki, mo wiliki ira; ko ira kece sa yaga e na cakacaka e na vale ni veitavaki. 24Oqo na nodra i tavi na nodra veimataqali na luve i Kerisoni, me ra veiqaravi, ka me ra colacola: 25ia era na colata nai sulu ni vale ni kalou, kei na vale ni veitavaki, na kenai ubi, kei na kuli ni babale sai ubi e cake kei nai sogo ni vale ni veitavaki, 26kei nai sulu sa bai ni rara, kei nai sogo ni katuba ni rara sa vakabai, ko ya sa volita na vale ni Kalou kei nai cabocabo-ni-soro, kei na kedra dali, kei nai yaya kecega sa caka kina na nodra cakacaka, kei na ka kecega sa caka kina, me nodra i tavi. 27Me lewa ko Eroni kei rau na luvena na nodra i tavi kecega na luve i Kerisoni, e na nodra i colacola kecega, kei na nodra cakacaka kecega: ia dou lewa vei ira na nodra i colacola kecega me ra qarava. 28Oqo na nodra i tavi na nodra veimataqali na luve i Kerisoni e na vale ni veitavaki; ia me lewa na nodra cakacaka ko Icama na luve i Eroni na bete.\n29Ko ira na luve i Mirari, mo wiliki ira vakamataqali, ka vakaveivuvale ni nodra qase: 30ko ira sa yabaki tolusagavulu ka toro cake, ka yacovi ira sa yabaki limasagavulu, mo wiliki ira, ko ira kecega sa vakaitavi e na cakacaka ni vale ni veitavaki. 31Ia oqo sa nodra i tavi, e na cakacaka kecega e na vale ni veitavaki: me ra colata na papa ni vale ni Kalou, kei na kenai kolokolo, kei na kena duru, kei na kena qara, 32kei na duru ni bai sa volia na rara, kei na kedra qara, kei na kedrai vakadei, kei na kedra dali, kei na kedrai yaya kecega, kei na kedrai valavala kecega: ia dou cavuta na yaca ni yaya sa nodra i tavi me ra colata. 33Oqo na nodra i tavi na nodra veimataqali na luve i Mirari, io na nodra i tavi kecega e na vale ni veitavaki, ka me lewa ko Icama na luve i Eroni na bete.\n34Ia ko Mosese kei Eroni kei ira na turaga ni soqosoqo, era sa wiliki ira na tagane maivei ira na luve i Koaca vakamataqali, ka vakaveivuvale ni nodra qase, 35O ira sa yabaki tolusagavulu ka toro cake, ka yacovi ira sa yabaki limasagavulu, o ira kecega sa yaga e na cakacaka, ki na vale ni veitavaki: 36ia ko ira sa wili vei ira, e na nodra veimataqali, era sa le rua na udolu ka vitu na drau ka limasagavulu. 37O ira oqo sa wili e na nodra veimataqali na luve i Koaca, ko ira kecega sa cakacaka e na vale ni veitavaki, o ira sa wilika ko Mosese kei Eroni me vaka na vosa i Jiova vei Mosese.\n38Ia ko ira sa wili vei ira na luve i Kerisoni, vakamataqali, ka vakaveivuvale ni nodra qase, 39ko ira sa yabaki tolusagavulu ka toro cake, ka yacovi ira sa yabaki limasagavulu, ko ira kecega sa yaga e na cakacaka, ki na vale ni veitavaki, 40io ko ira sa wili vei ira, e na nodra veimataqali, ka vakaveivuvale ni nodra qase, era sa le rua na udolu ka ono na drau ka tolusagavulu. 41O ira oqo sa wili e na nodra veimataqali na luve i Kerisoni, ko ira kecega sa cakacaka e na vale ni veitavaki, o ira sa wilika ko Mosese kei Eroni me vaka nai vakaro i Jiova.\n42Ia ko ira sa wili vei ira na nodra veimataqali na luve i Mirari, vakamataqali, ka vakaveivuvale ni nodra qase, 43ko ira sa yabaki tolusagavulu se toro cake, ka yacovi ira sa yabaki limasagavulu, ko ira kecega sa yaga e na cakacaka, ki na vale ni veitavaki, 44io ko ira sa wili vei ira e na nodra veimataqali, era sa le tolu na udolu ka rua na drau. 45O ira oqo sa wili e na nodra veimataqali na luve i Mirari, ko ira sa wilika ko Mosese kei Eroni me vaka na vosa i Jiova e na gusu i Mosese.\n46Ko ira kecega sa wili vei ira na Livai, ko ira sa wilika ko Mosese kei Eroni kei ira na turaga ni Isireli, e na nodra veimataqali, ka vakaveivuvale ni nodra qase, 47ko ira sa yabaki tolusagavulu se toro cake, ka yacovi ira sa yabaki limasagavulu, ko ira kecega sa la'ki qarava na cakacaka, ka qarava na colacola, e na vale ni veitavaki, 48io ko ira sa wili vei ira, era sa le walu na udolu ka lima na drau ka walusagavulu. 49Era sa wili ni sa lewa ko Mosese, me vaka na vosa i Jiova, ko ira yadua me vaka na nona cakacaka, kei na nonai colacola: ia sa wiliki ira vakaoqo ko Mosese, me vaka nai vakaro i Jiova vei Mosese.


Vakamacalataka Nona Vakabauta e Dua na Saenitisi | Vakatarogi\nYadra! | Okotova 2013\nWILIKA ENA VOSA Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Iloko Indonesian Italian Japanese Kinyarwanda Kirghiz Kirundi Korean Lithuanian Malagasy Maltese Myanmar Norwegian Polish Portuguese (Brazil) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swedish Tagalog Thai Tigrinya Tsonga Turkish Twi Ukrainian Xhosa Zulu vakaViti\nVAKATAROGI | DAVEY LOOS\nVakamacalataka Nona Vakabauta e Dua na Saenitisi\nO Doketa Davey Loos e dua na saenitisi mai Belgium e dau dikeva na veikabula. A vakatitiqataka ni bula dina na Dauveibuli, mani vakabauta na bula vakaidewadewa. Sa qai veisau nona rai ni toso na gauna. Na cava e uqeti koya me dikeva tale na itekitekivu ni bula? A vakatarogi Doketa Loos na Yadra! me baleta na nona vakabauta kei na nona cakacaka vakasaenisi.\nNa cava e uqeti iko mo vulica na veika vakasaenisi?\nAu lai vulica na kemisitiri ena univesiti. Au qoroya na cakacaka ni protein (kune ena kakana, e vakabulabulataka na yago) kei na nucleic acid (tiko ena sela), e rua na tikitiki ni atomi vereverea me bau kune e vuravura. Au qoroya tale ga na sala era vakayagataka kina na rarama ni matanisiga eso tale na kabula somidi.\nO vakabauta na Kalou?\nAu vakabauta na Kalou niu se gone. Ia niu sa lai vuli ena Catholic University of Leuven, au vulica kina ni kabula kece era bula mai vakaidewadewa. Sa bau vereverea dina e levu na ka era vakamacalataka na parofesa me baleta na ulutaga qori. Au vakabauta na ka era tukuna ni sa dede na nodra cakacaka tiko vakasaenitisi. Qori au sa qai sega ga ni vakabauta kina ni bula dina na Kalou.\nNa cava o via dikeva tale kina na itekitekivu ni bula?\nEna 1999, au sotava e dua na noqu itokani iVakadinadina i Jiova keirau vuli vata mai, au lako sara ena dua na nodra soqoni. Ena gauna tale ga qori, a gole mai vale e dua na iVakadinadina i Jiova, mani biuta toka e dua na ivola e kena ulutaga Is There a Creator Who Cares About You? *\nNa cava nomu rai me baleta na ivola ya?\nAu qoroya sara ga na levu ni vakadidike e volai tu ena ivola qori. Au mani lomatarotarotaka se bula mai vakaidewadewa na ka vakasakiti era cakava eso na kabula.\nBau dua na kena ivakaraitaki o dikeva rawa?\nE okati ena noqu cakacaka meu dikeva na ka e cakava eso na tikitiki ni atomi cokotivata e tiko ena cyanobacteria, qo e dua na mataqali beketiria e laurai e wasawasa. Na beketiria qo e bulia ga na kena qai sega ni vakararavi ena so tale na kabula. Era vakabauta eso na dauvakadidike ni manumanu somidi qo e imatai ni kabula e basika ena noda vuravura. E dau vakayagataka na kaukaua ni rarama ni matanisiga me vukica kina na wai kei na kasi na kaboni dokosaiti (carbon dioxide) me bulia kina na kena. Na sala e cakava kina qori sa bau vereverea dina qai veivakurabuitaki. Au qoroya tale ga na sala e toboka totolo kina na rarama na manumanu somidi qo.\nNa draunikau e vakayagataka na rarama ni matanisiga me vakasaqara kina na kena. Ia na cava e vakasakiti kina na mataqali beketiria va qori?\nE sega ni levu sara na rarama ena botonisauloa. Koya gona, na cyanobacteria era tu kina era na soqona na rarama cava ga e basika. Na lawe ni manumanu somidi qo e toboka totolo na rarama qai lai maroroya ena vanua e dau bulia kina na kena. Na ka e cakava qori era via vakatotomuria sara ga na kabani ni buli sola. E macala ni sola era bulia e sega ni tautauvata kei na ka era rawa ni cakava na beketiria.\nNa cava o qai vakadeitaka ena ka o dikeva qori?\nNiu vakasamataka na nodra saga na idinia mera vakatotomuria na ka veivakurabuitaki era cakava na manumanu somidi era tiko ena veikabula, au vakadeitaka kina ni bulia na kabula kece na Kalou\nNiu vakasamataka na nodra saga na idinia mera vakatotomuria na ka veivakurabuitaki era cakava na manumanu somidi era tiko ena veikabula, au vakadeitaka kina ni bulia na kabula kece na Kalou. Ia e sega ni yavutaki ga na noqu vakabauta ena ka vakasaenisi au vulica. E yavutaki tale ga ena noqu vulica vakatitobu na iVolatabu.\nO vakadeitaka vakacava ni vakavuna na Kalou na iVolatabu?\nAu qoroya na kena vakayacori na ka kece era parofisaitaki tu kina. Kena ivakaraitaki, ena vica na senitiuri e liu a parofisaitaka tu o Aisea na itukutuku matailalai ni nona mate kei na nona bulu o Jisu. Eda kila ni parofisai qori a volai ni se bera ni mate o Jisu, baleta na iVolavivigi i Aisea e kune mai Qumran a lavetaki ni vo e rauta e duanadrau na yabaki me qai sucu o Jisu.\nE tukuni ena parofisai qori: “A ratou sa buluti koya vata kei ira na tamata ca, kei ira na vutuniyau ni sa mate dina ko koya.” (Aisea 53:9, 12) A yaco dina qori ni vakamatei o Jisu kei na rua na daubasulawa, ia qai bulu o Jisu ena nodra ibulubulu na vutuniyau. Qori e dua wale ga na parofisai e vakadeitaka vei au ni vakavuna na Kalou na iVolatabu. (2 Timoci 3:16) Toso na gauna au sa dua na iVakadinadina i Jiova.\nNa cava o marautaka kina ni o dua na iVakadinadina i Jiova?\nKeimami sega ni vakabauta wale tu ga na ka, me vakalecalecavi kina na veika vakasaenisi\nKeimami sega ni vakabauta wale tu ga na ka, me vakalecalecavi kina na veika vakasaenisi. E dusimaki keimami tale ga na ivakavuvuli e yavutaki ena iVolatabu. Niu iVakadinadina i Jiova au marau ni wasea vei ira tale eso na itukutuku veivakacegui mai na iVolatabu, qai sauma na nodra vakatataro.\n^ para. 9 Tabaka na iVakadinadina i Jiova.\nRai me Baleta na iTekitekivu ni Bula Veika Vakasaenisi & na iVolatabu\niMeli iMeli Vakamacalataka Nona Vakabauta e Dua na Saenitisi\nIVAKASALA INA VUVALE Veivolekati kei na Dua e Sega ni Watimu\nVAKATAROGI Vakamacalataka Nona Vakabauta e Dua na Saenitisi\nULUTAGA LEVU Tolu na ka e Sega ni Rawati ena iLavo\nKa mo Kila me Baleta na Manumanusoni\nNA RAI NI IVOLATABU Lomabibi\nBULA VAKAIDEWADEWA SE BULI? Na Daliga ni Vodre na Katydid\nNona Tadra na Dauvavavi\nText Sala me download kina na ka e tabaki YADRA! Tolu na Ka e Sega ni Rawati ena iLavo\niMeli iMeli YADRA! Tolu na Ka e Sega ni Rawati ena iLavo\nYADRA! Tolu na Ka e Sega ni Rawati ena iLavo\nVakamacalataka Nona Vakabauta e Dua e Dau Dikeva na Mona\nVakamacalataka Nona Vakabauta e Dua e Dau Buli Porokaramu ni Kompiuta\nVakamacalataka Nona Vakabauta e Dua e Dau Dikeva Nodra Kunekunetaki na Gone\nVakamacalataka Nona Vakabauta e Dua na Daunifika


I TOVO VAKA-VITI\nNi sa bula vinaka mai. Oqo na tabana ena Fijituwawa.com ka qaravi vakatabakidua kina na I TOVO VAKA-VITI. E gadrevi me vakabulabulataki tale mai e so na i tovo vakaturaga ni veivakarokorokotaki ka maqosa, matau ka rakorako eda dau kilai tani kina na i taukei mai Viti. E ka bibi meda vukei ira na luveda meda vulica vata na kena bibi ni maroroi na noda i tovo. Keitou nuitaka ni ko ni na marautaka na tabana ni veiqaravi oqo. Vinaka vakalevu, Fijituwawa Research Team.\nNA VEIKA E DAU CAKA VEI IRA NA GONEDAU\nNa i Cula ni Mata ni Ika\nOqo na tabua ka vakacabori vei ira na gonedau me baleta na ika e rawa mai. Na vakalolo e caka tiko e vanua e kedra tale ga. E ra sa dau tu ga na dauniqoli ni vonu, qio ka vaka kina na kai wai dina. Ni ra sa lesu katoa mai na gonedau e ra na vakatagi davui mai wai. Ni sa rogoci na davui , e ra sa vakasasaqa sara na marama ka ra vakalolo na liga ni vakalolo.\nNa i Vakacabe ni Ika\nNa tabua ka caka vei ira na gonedau me baleta na nodra cabe mai wai\nE na qai vakuri tale yani....Fijituwawa.com research Team\nPosted by Fijituwawa News at 4:19 AM No comments:\nNA VEIKA E DAU CAKA ME BALETA NA WAQA\nNa i Luva ni Valu\nNa i yau ka dau sala tu e na tolo ni kau ka vakacabori vei ira na Liga Ni Kau. Ni sa gadrevi me laki ta e dua na nona waqa na Turaga, ena laki tukuni vei ira na Liga Ni Kau me ra laki digitaka na vakabalea sara na nona waqa na Turaga. Ni sa bale, sa na qai nona i tavi o Matanivanua me vakacabora na kamuna ni luva ni valu\nNa i Vakata\nNi sa bale oti na kau me ta kina na waqa, e sa na laki caka na i vakata vei ira na matai me ra laki taya na waqa. Ia ni sa oti na waqa, e sa na kau vua na Turaga ka cerevi na waqa.\nNa i Kere se i Tago\nO qo na veika ega soli ko ira ka ra vakayagataka e dua na waqa, me i dole ni nodra vakayagataka na waqa ko ya. Ke ra vakayagataka e na laki vakacakau, e ran a soli ika me i tago ni waqa.\nE na qai vakuri tale yani.....Fijituwawa.com Research Team\nPosted by Fijituwawa News at 4:02 AM No comments:\nNA VEIKA E DAU CAKA VEI IRA NA VULAGI\nNa i Vakacoa\nOqo na magiti e dau cabo me kedra na vulagi ni ra sa qai tadu mai. E magiti buta ka vakaicoi vakavinaka. E dau vakarautaki na i vakacoa me baleta na gone vou, se dua na turaga e sa qai lesu mai e na nona i lakolako vakayawa kei na vulagi vakavanua.\nNa i Vakacoa Tawake\nNa nodra meke na marama e na kena udu mai e dua na waqa ni Viti ka kauti ira mai e so na vulagi, e ra sa kilai tiko yani e vanua se dua na Turaga.\nNa i Wawa\nNa magiti e waraki ira tiko yani na vulagi ka ra sa kilai tiko ni ran a yaco mai. E dau cabo na magiti oqo.\nNa i Vosai\nNa kakana e takitakitaki se laki kerei mei veivale me kedra na vulagi e ra coraki cala mai ka ra sa calata na gauna ni kana. E na sega ni cabo, e vakamaluataki ga.\nNa kau ni kakana buta kina dua na vale se kina dua na soqo ka vakaitavi kina e dua ga se rua se sivia na marama.\nPosted by Fijituwawa News at 3:40 AM No comments:\nNA VEIKA E RA VAKAITAVI KINA NA MARAMA\nE ra SEGA ni dau vakacabori i sevusevu, tabua se magiti ko ira na marama. E ra sega tale ga ni ra kaciva se votonaka na ka e vakacabori mai, e ra dau vakamaluataka ga. Ni dau caka tale ga e dua na veiqaravi vakavanua, e ra sega ni vakaitavi ki na ka so na gauna e ra na tiko vaka tikitiki se ra sega sara ga ni tiko kina. Oqo na veika vakavanua e ra dau vakaitavi kina na marama:\nOqo na veikidavaki vakamarama e dau caka vua e dua na marama bale. E dau caka galugalu ga na veikidavaki vakamarama oqo.\nE dau caka na tabisa e waqa ni vakarau udu yani kin a dua na vanua ka caka tiko kina na vakaloloku e na nona bale e dua na vakayaca e na vanua ko ya. Na tabisa sai koy na ken a tukuci me ra cecebuya tu na i sulu kei na I yau tale e so main a i vana. E dau kena i vakarau me qalovi mai navua na I yau ni tabisa.\nE ra dau qarava na cakacaka ni cere na marama, e na kena i yau. E ra uvu davui na tagane cauravou.\nOqo na nodra i vakamamaca na gonedau. E dau vivi nai yau ka qai cabo.\nNa lewe ni nodra takitaki na marama, me kedra i wawa na vulagi.\nNa kau kakana na marama. Ni rat au ga na kakan, e ran a vakacobocobo.\nNa Veisiko se Drekedreke\nNa kena laki sikovi e dua e tauvi mate bibi\nNa nodar kau sovu kei na veiyaya ni gone ko ira na marama\nNi sucu e dua na gone\nNa kena vakalolokutaki e dua e mate, era na dau tiko e vanua ni somate e so na marama matua me ra bika tiko na i tikotiko ni mate\nE dau caka e na gauna ni marau.\nPosted by Fijituwawa News at 3:32 AM 1 comment:\nVAKAWATI SE VAKAMAU\nOqo na vei tovo vakavanua kei na kena i vakamacala ni tuvatuva ni veika e dau vakayacori ena dua na vakawati se vakamau ni dua nai i taukei ena gauna e liu. Ena gauna oqo e sa dua tani sara na kena e da sa mai raica ka vinaka meda vakadikeva na kena duidui ka me da vuli mai kina.\nNa kena vakarogotaki ki na i tubutubu ni yalewa me sa vosaki.\nNa kena kerei vakavanua na yalewa e na kena sa vosaki ka vakayagataki me i duguci na tabua.\nNa kena vakavinavinakataki ni sa vakadonuya na yalewa e na nona sa duguci ka dau tuberi na tabua me i vakadonu ni gusu.\nNa magiti e rau dui cakava na weka ni tagane kei na yalewa me soqoni mai kina na dui wekadrau ka me mai veivosakitaki ka navuci kina na veika me vakayaori kei na i tavi me ra dui vakaitavi kina ena gauna ni vakamau.\nNa Vakabi i Vola\nOqo e i vakarau vou e na kena sa vinakati me kilai raraba na nodrau via vakawati e dua na tagane kei na yalewa. Sa na kabi tu na i vola me 21 na siga. Sa na rawa vua e dua me saqata na vakawati oqo e na loma ni gauna oqori.\nNa Dresu i Vola\nNi sa oti e 21 na siga, sa na qai kau mai na i vola tara ni vakamau, oqo ni sa dresu na i vola ni vakabi i vola.\nNa Vakawati kei na Vakamau\nE dau kilai e Viti e na gauna e liu na vosa oqo na vakawati. Ia na vakamau e yavutaki main a vosa na “mau” se donu, ka vakaraitaki ni sa donu mai na tabana se yasana ruarua ka mau kina na veivosaki kei na veidinadinati ka me sa ma ni vakayacori me vakalotutaki ka vakamatanitutaki na veivakadonui oqori.\nNa i yau ka kau ki na vale ni vakawati, oqori e okati kina na i vivivi ibe me tekivu mai na kena tabakau kina na dela ni loga, i coco levu, i coco lalai, na i kotokoto, na vakabati, na dela ni loga, na kumi, na gatu, na taunamu ni Viti, nai yaya vakavavalagi ka okati kina na taunamu, i tutuvi, na i latilati, yaya ni vale kei na vuqa tale.\nNa ibe ka tevu e valenilotu me rau tu kina na vakamau. Na ibe oqo e dau coki me nona ko koya e caka vakamau.\nNai Lakovi ni Yalewa\nNi sa oti na lotu, solevu kei na tevutevu, sa qai lakovi na yalewa me sa mai tawana na nona vale vou. Na tabua e dau i lakovi ni yalewa.\nNa Lewe se i Vakatawa ni Bola\nNa tabua ka vakaleweni kina nona bola se kato na yalewa e na nona sa lako kina nona vale ni vakawati.\nNa i Yau i Tinani Gone\nOqo nai yau kei na magiti ka sa koto tani sara ga me nei koya na tina ni yalewa vou.\nNa i Kali ni Sucu\nNa tabua e tuberi vei ratou na wekani yalewa me baleta na kena sa mai vakacavari koto na veitaqomaki vakatina nei koya na tina ni yalewa vou.\nNa i Vola\nNa tabua e tuberi me i vakadinadina ni sa na kilai vakavanua na yalewa vou me sa dua ko koya na lewe ni mataqali ka na dua ko koya ena cakava na cakacaka vakaitokatoka, vakamataqali, vakayavusa se vakavanua ena vanua sa laki vakawati kina.\nNa tabua ka ratou tuberaka na weka ni yalewa vei ratou na weka ni tagane me tataunaki kina na yalewa. Oqo sara tale ga e dua na veiyalayalati vakavanua ka na rogo na kena vosa e na gauna sa ciqomi, kacivi, vatonaki ka vakamaluataki na kamunaga ko ya.\nNa magiti e vakarautaki ni sa oti e bogi va na gauna ni vakamau. E dau vavi e dua na magiti ka kena i coi e dua na vuaka. Oqo e dua na magiti dredre ka ni na kilai e ke na i tubutubu ni nei koya na yalewa vou kei na veitaqomaki e caka tu mai vua. E na marau sa caka tiko mai, ena so na vanua, e dau mai tini ca e na gauna sa caka kina na vakabogi va.\nNa vakasoburi ki wai me vaqolivi na yalewa vou. E dau caka e dua na kena kakana ka caka tale ga na nona i vakamamaca na yalewa vou.\nNa i Tatau\nNa tabua e tuberi me ra sa tatau kina na weka ni yalewa me ra sa suka tale kina nodra i tikotiko.\nNa tabua ka tuberi me ra vakatalei kina na weka ni yalewa ka tau tale ga kina na vosa ni veimasuti ke mani baleca sa sakasaka e so na ka e vakayacori e na gauna ni solevu ni vakawati.\nI Boko ni Buka\nNa tabua se yaqona se magiti ka vakacabori me i tukuni ni sa mai cava koto na cakacaka ni vakawati ko ya e na vavavi se vakasaqa.\nEna qai vakuri tale yani….Fijituwawa.com Research Team\nPosted by Fijituwawa News at 4:21 AM 1 comment:\nNA I TOVO VAKAVANUA ME BALETA NA TEITEI\nNi dua nai teitei levu e gadrevi me caka era dau laki delevi (kerei) mai e so me ra mai veivuke ena kena tei, lau, tarai ni moa se wereci. O koya nai taukei ni teitei ena caka oco se magiti me kedra na lai teitei.\nOqo na kakana ni yabaki ka dau kau taumada vua na Turaga me laki sevu vua. Na sevu e dau cabo droka ka dau sevu na kakan me vaka na uvi, vudi, kei na vuata me vaka na dawa.\nNa vua ni qele me vaka na dalo, uvi, kawai se kumala ka dau cavu ga mai ka laki biu ena nona valenikuro na turaga ka da teitei tiko ena nona tiki ni qele. E dau sega ni dau nakiti me kilai o koya e kauta yani na drawe se kakana koya.\nNa Uvi Ni Vanua\nOqo na uvi e dau lavaki vakavanua me kumuni me nona I tei na turaga. E sega ni dau cabo ka dau kau ga mai ka ra lesu tale na kauta mai.\nEna qai vakuri tale yani...Fijituwawa Research Team\nPosted by Fijituwawa News at 7:46 PM No comments:\nNA I TUTU VAKAVANUA\nYavusa - Na vanua ka ra vakoro vata kina na veiwase tamata se uma tamata ka ra sa mai cokovata oqo me ra lewe ni dua na yavusa. E ra dau dui lakolako mai me baleta na nodra gadreva na veitaqomaki e na gauna dredre ni veivaluvaluti. Na nodra turaga e vaka me nodra Kalou ka ra vakaliuca ka vakacerecereya ka kauta mai na duavata, yalovata ena kedra maliwa na yavusa.\nMataqali – Oqo e dua na uma tamata ka ra dua tani mai vei ira na kena vo ena loma ni yavusa. E ra rawa ni dua tani tale na yavusa ka ra se mai se mai vakaruru ena gauna ni valu se ra lako tu ga mai vakamata veitacini ka mai dua toka na nodra mataqali. E ra mai vakaduavatataki ena vuku ni vakawati veicurumaki kei na vakayagataki qele. O ira nai liuliu ni veimataqali era dau vakasala vua na liuliu ni veiyavusa. Oqo nai tekitekivu ni kena wasei ni tavi se tutu vakavanua ena vei tikotiko, koro kei na yavusa.\nOqo e dua na mataveitacini e ratou toka vata ga ena dua na tiki ni qele. E rawa ni dau yacova yani na rua se ono nai tokatoka ena dua na mataqali. E gadrevi me kilai e rua na ka bibi me baleta na i tokatoka:\na) O koya e qase duadua ena i tokatoka e nodratou i liuliu. O koya e qase duadua enai tokatoka kece, e dau i liuliu ni Mataqali.\nb) E rau taukei ni qele o rau na rua oqo: tokatoka kei na mataqali, ka rawa ni taukei na qele vaka vakamataqali se vaka i tokatoka.\nE ra na cokovata e vica na Yavusa e sa na qai dua na Vanua ka vica vata na vanua me dua na Matanitu.\nTuraga – Oqo na mataqali ka digitaki mai kina na turaga ni yavusa. Ni sa bale o Turaga ni yavusa, ena taura na nonai tutu o koya e taravi koya ka ratou qai veitarataravi sobu mai me yacovi koya e gone duadua. Ni ratou sa yali yani, sa qai dewa veiratou na luvedratou. Ena gauna oqo e sa vaka me sa veisau ka dau tauri nai tutu vakaulumatua ka dau levu na veisaqasaqa e yaco ena loma ni mataqali se yavusa. Ena so tale na vanua e ra dau buli na marama ia e sega ni dau kaukauwa na nodra rokovi kei na nodra sau me vaka na turaga.\nSa i ratou oqo na i ka rua ni turaga ni Yavusa, ka ratou cola na Sau vua na Turaga. E nodratou i tavi me ratou raica me yaco na veika e lewa na Turaga. E ratou dau bulia na turaga ka digitaki koya me buli me turaga ni Yavusa.\nOqo na mataqali ka gusu ni Turaga kina vanua ka gusu tale ga ni vanua ki vua na Turaga. E dau kila vinaka o koya na kedrai cavuti na veimataqali ena loma ni Yavusa ka dau kauta nai tukutuku vakavanua vei ira na Turaga ni Yavusa. Oqo e vica na nonai tavi bibi:\na) vakatadu i tukutuku se mata kina vanua\nb) liutaka na cakacaka vakavanua ena loma ni Yavusa\nc) tiko volekata na Turaga ena veisoqo kece vakavanua\nd) rabeta na mena yaqona na turaga, votonaka se vakacabora na i yau, yaqona, magiti, ulia se vakabalea nai tukutuku vakaturaga.\ne) me dau raica me vakabibitaki nai tovo dina vakavanua kei na maroroi ni valavala ena loma ni tikotiko\nTuraga ni valu ka liga ni wau. O ira oqo era dau vala ena gauna ni valu ni butobuto ka laurai tu ga ena nodrai vukivuki kei na nodrai tovo. E dau caka na kedra magiti ni oti nai valu ka yacana na DINU ni valu.\nSa i ira oqo e ra dau liutaka na cakacaka me vaka na tara vale, ta waqa, cakacaka ni liga me vaka na takona, tanoa kei na veika tale eso.\nOqo o ira na kai wai ka ra kena dau na soko kei na qoli. E na so na vanua e dau ya rua na kena mataqali: gonedau e vanua kei na gonedau e wai.\nE ra dau tu ga ena Burekalou o ira na bete ka nodra i tavi ka qaravi kalou la ra dau vakacabora nai soro se i madrali vei ira na veikalou ni Yavusa. E ra tu na bete lalai ka ra qarava na Kalou ni teitei, qoli, draki, i valu kei na vuqa tale. E nodra i tavi me ra vakasalataki ira na lewe ni yavusa ena i vakarau se lawa ni bula, teitei, qoli kei na veika tale e so. E so na lawa era dau vakasalataki kina na lewe ni yavusa e vaka toka oqo:\n- maroroi se ubi vinaka nai tautau ni kakana ena i teitei\n- sega ni butu se bulu nai cavucavu ni dalo\n- bui vakaca na i civicivi ni kakana\n- vakasabusabutaki ka vakacacani ni kau vuata\n- vakaweleweletaki ni sevu se drawe\nEna qai vakuri tale yani....Fijituwawa Research Team\nPosted by Fijituwawa News at 3:06 AM 11 comments:\nCava na nomuni nanuma me baleta nai tukutuku vaka-viti ena tabana ni veiqaravi ni Fijituwawa.com?\nReturn to Fijituwawa.com\nMrs & Mr Vunidilo\nNA I VALAVALA NI VEIDOKAI\nContact us via email: publications@fijituwawa.com\nE na vukudratou na dauniveiqaravi ena Fijituwawa.com, e gadrevi ga me vakaraitaki veikeda na dau vakayagataka na website oqo na vakavinavinaka kei na kena dokai na veitukutuku e vakasokumuni mai na Tabana ni Navuci ni Veika Vaka-Viti kei na kena Matabose ena Tabacakacaka ni Vuli e Viti. E wili tale ga e ke na veivola vakaviti e ratou tabaka na Tabacakacaka ni veika Vaka-Viti, I Tovo kei na Vosa-Vakaviti kei na Vale ni Yaya Makawa e Suva (Fiji Museum). E na gadrevi tale ga me vakavinavinakataki na Turnbull Library e Weligitoni, Niusiladi, e na nodratou veivakadonui me tabaki na veitaba makawa baleti Viti ena Fijituwawa.com. Vinaka saka vakalevu.


YacataFiji.Org: Wai mai Qaqaumi\nWai mai Qaqaumi\nOqori e dua vei ira na qara wai e tu ena yanuyanu ko Yacata ka ra sa bula ka dau vakayagataka na qase ena gauna e liu. E tiko na qara wai e Qaqaumi ena daku ni koro mai Yacata ka titobu sara. E veiwaki tu kei na waitui na wai oqo ka kilai ni curu mai ena boto ni vanua.\nEra kaya na qase ni ra dau sisili kina vakalevu ena gauna e liu ka ra dau taubale mai na koro ena gauna ni vakacagicagi ni Siga ni Mate. E batabata vinaka na wai oqo ka rawa ni gunuvi kevaka me vakatakatai me bue ni bera ni gunuvi. E qara wai levu duadua oqo e Qaqaumi mai vei rau tale e rua ka tiko mai Waisoata kei Saparia. E taba tiko ni sisili tiko e Qaqaumi ko Jone Lagi mai Yacata.\nPosted by Sai Lealea at 11:02 AM